
Piştî ku RHK'ê referandûmê xiste rojeva xwe Serokê RHK'ê 
Mesûd Barzanî peyamên rik da aliyên navxweyî û yên derve 
yên dijber. Barzanî got: "Ne li hindur, ne jî li derve, wê tu hêz û 
alî nikaribe ji mafê çarenûsê yê gelê Kurdistanê re bibe asteng” 
û vê peyamê da: "Siyaseta sed salan têk çû û ji bo aramiya 
r 02-3 herêmê hûn ê Kurdistan qebûl bikin." 


Barzanî di peyama xwe de destnîşan kir ku înkara gelê kurd 
a sed salan li Rojhilata Navîn aramiyê pêk nehaniye û her 
bûye sedema şer û aloziyan û got: “Tu kes, bi tu sedemî 
nikare vî mafê sirûştî yê ku xweda ji me re bexşandiye înkar 
û asteng bike; Lewre çiqas bê înkarkirin jî, wê ev mesele her 

bibe maka nakokiyan." 



Dr. Musa Kaval: 

Divê referandûm 
dereng nekeve 

Rapirsîna serxwebûnê ev 
demeke dirêj e dîsa mijara 
sereke ya cihanê ye. Amadek- 
ariyên rapirsînê ku bi êrîşên 
DAIŞ e re hatibûn taloqkirin, 
bi têkçûna DAIŞ e ya li 
hember Pêşmergeyan dîsa 
destpêkir. 

Serxwebûn mafê me 


Mustafa Turan 


S erokê RHKe Mesûd Barzanî di 
peyama xwe ya ku ji bo ragihan- 
dina biryardariya referandûmê de 
destnîşan kir ku dema referandûmê hatiye 
û ji bilî gelê Kurdistanê wê tu kes li ser 
mafê diyarkirina çarenûsê ne xwedî gotinê 
be û diyar kir ku înlcara gelê lcurd ku sed 
sal in didome sûdê li tu lcesî nekiriye û ew 
ê tenê biryara gelê Kurdistanê esas bigirin. 
Barzanî got; “serxwebûn wek diyarî nayê 
dayîn, bi têkoşînê tê sitendin." 

Ji Barzanî peyamên rik: 

Siyaseta sed salî têlc çû, wê Kurdistan 
bê qebûlkirin 

Barzani, di derbarê referandûma serx- 
webûnê ya ku hem li navxweyî û hem jî li 
derve babeta nîqaşê ye gotina axirîn got. 

Di peyama ku bi serenavê “Hemwelatiyên 
xweşdivî yên Kurdistanê” destpêkir de 
got: “Siyaseta sed salan a ku Kurdistan û 
herêmê dabeş lciribû têk çû. Li Rojhilata 
Navîn hebûna neteweya kurd rastiyek e û 
gelê kurd jî wek hemû gelên din, dilcare 
mafê çarenûsa xwe bikar bîne û sûd jê 
werbigire” 

Barzanî destnîşan kir ku înkara gelê 
lcurd a sed salan li Rojhilata Navîn ara- 
miyê pêk nehaniye û her bûye sedema 


şer û aloziyan û got: “Tu kes, bi tu sedemî 
nikare vî mafê sirûştî yê ku xweda ji me 
re bexşandiye înlcar û asteng bilce; Lewre 
çiqas bê înkarkirin jî, wê ev mesele her 
bibe maka nakokiyan.” Barzanî ji bo aştî 
û aramiyeke mayînde jî wiha got: “Lê 
belê li gel mafê wî yê sirûştî, hebûna gelê 
Kurdistanê bê nasîn, evyelc wê çareseriya 
nakokiyên mezin û aştî û aramiyê jî bi 
xwe re bîne. Hemû alî dizanin ku 100 sal 
berê, bêyî berçavgirtina îradeya xwedi- 
yên vê erdnîgariyê, herêm û bi taybetî 
Kurdistan hatiye dabeşkirin û ev yek bûye 
sedem ku bi şer, nalcokî û înkarkirinan re 
serhildanên mezin pêk bê. Yên ku herêmê 
dabeş lcirin baş dizanin ku çiqas şaşiyeke 
mezin kirine; Lê belê li xwe milcûr nayên 
ku ev siyaseta sed salan têk çûye.” 

“Serxwebûn nayê diyarîkirin, bi 
telcoşînê tê stendin” 

Serokê RHKe Barzanî wiha bang li 
gel kir: “Ger ku gelê Kurdistanê li hêviya 
diyarîkirina serxwebûnê be, ev yek wê 
tu carî pêk neyê. Mafê wî yê serxwebûnê 
heye û divê vî mafê xwe bixwaze û ji bo wê 
têbikoşe.” Barzanî di peyama xwe ya bû 
sedem ku çi li hundur çi li derve, hemû 
alî helwestên xwe diyar bikin de wiha dom 
kir: 

“Ballcêş e ku li hundur hin alî yan mafê 
gelê kurd înkar dilcin yan jî bi hinceta 


ku merc ne goncav in, qala taloqkirina 
referandûmê dikin. Bi referandûmê 
aşkerekirina daxwaza gelê lcurd, mafekî 
rewa ye û ji bo vê yekê pêdivî bi binesaziyê 
tune ye. Dijberî yan jî dûdiliyamayîna 
referandûmê nîşaneya bêbaweriya mafê 
gelê Kurdistanê ye” Barzanî ji bo gelê 
Kurdistanê jî wiha got: “Dem hatiye û 
ji bo gelê lcurd bi ser referamdûmê ve 
biryara çarenûsa xwe bide merc pêlcan in. 
Çawa îskoçya, Katalonya, Qûebek û gelên 
din xwedî diyarkirina mafê çarenûsa xwe 
bin, gelê Kurdistanê jî xwedî heman mafî 
ye û ev mîsoger e. Gelê me yê ku hatiye 
perçekirin, bêyî tûşî dûdiliyê bibe, divê vê 
mafê xwe rewa bibîne û ji bo wê têbikoşe.” 

Peyamê li hundur û derve deng veda 

Piştî peyama biryardariya referandûmê 
ya Serokê RHK e Mesûd Barzanî, hem ji 
hundur hem jî ji derve, li dû hev daxuy- 
anî hatine dayîn. Li hundur, partiyên ku 
beşdarî civîna Barzanî ya li gel nûnerên 
partiyên siyasî piştgirî dane peyamê û yên 
ku beşdar nebûn jî piştgirî nedanê. 

Komel: Em li dij in 

Serokê Komeleyî Îslamî Elî Bapîr ku li 
gel Tevgera Goran beşdarî civîna Barzanî 
nebûbû, qeyrana siyasî û aborî û yekdest- 
nekirina Hêzên Pêşmerge wek hincetên 
piştgirînedana banga Barzanî nîşan da 


û Tevgera Goran jî her çend di derbarê 
babetê de daxuyaniyeke fermî nede jî bi 
ser dezgehên ragihandina yên nêzîkî xwe 
propagandaya dijberiya referandûmê dilce. 
Çavdêrên siyasî diyar dikin ku helwesta 
Goran aşlcere ye û li dijî referandûmê ye û 
destnîşan dikin ku bêyî Goran û Komelê jî 
referandûm dikare pêk bê. 




Yekgirtû: Tafilê referandûm 

Yekgirtûyî Îslamî jî ragihand ku ew 
piştgirî didine referandûmê. Berdevkê 
Yekgirtû Ebdulla Wertî, di daxuyaniya 
xwe ya di derbarê vê babetê de anî ziman 
ku wê referandûma serxwebûnê sûdê li 
gelê kurd bike û tekez kir ku divê tafilê bê 
kirin. Wertî da zanîn ku Komîteya Çare- 
seriyêya ku di civîna Serolcê RHKe Mesûd 
Barzanî û nûnerên partiyên siyasî de 
biryara damezirandina wê hatibû dayîn, 
bi Goran û Komel re hevdîtinan pêk anîne 
û di encama van hevdîtinan de, ger ku ev 
herdû partî jî piştgirî bidine referandûmê, 
RHKe dikare di demeke nêzîktir de jî 
referandûmê pêk bîne. Wertî got: “Divê 
em pirsgirêkên navxweyî deyînin aliyekî 
û ji bo gelê lcurd daxwaza çarenûsa xwe 
ragihîne, referandûmê pêk bînin. Li gel 
hemû mercên herêmê jî piştî referandûmê 
wê serxwebûn bê ragihandin.” 


Ji YNIGê Ata Selawî: Serxwebûn 
grîngtirîn daxwaza me ye 

Di nirxandina xwe ya ji BasNûçeyê re ya 
di derbarê peyama Serokê RHK e Mesûd 
Barzanî de Endamê Polîtburoya YNK e Ata 
Selawî anî ziman ku referandûm û ragi- 
handina serxwebûna Kurdistanê daxwaza 
herî mezin a hemû partiyên siyasî be jî, 
hin alî, beriya referandûmê çareserkirina 
qeyranên siyasî û aborî pêwîst dibînin û 
ev rêbaza herî baş e. Selawî berdewamiya 
pirsgirêka serokatiyê û serokê parlamanê 
bi bîr xist û diyar kir ku ew jî dixwaze piştî 
çareserkirina van pirsgirêkan referandûm 
bê kirin. Selawî angaşt ku Barzanî di 
peyama xwe de hin partiyên siyasî yên 
RHK e, Tirkiye û Rêveberiya Bexdayê wek 
aliyên ku li dij referandûmê derdikevin 
destnîşan lcirî ye û got: “Piştî nivîsan- 
dina destûra nû, çareserkirina qeyranan, 


damezirandina hikûmeteke piralî û têkbi- 
rina DAIŞ e, dikare referandûm pêk bê û 
heta serxwebûn bê ragihandin. Lê belê bi 
raya min niha ji bo referandûmê zemîneke 
goncav tune ye.” 

îran û Tirlciye li dij in, lê Rûsya erênî 
dibîne 

Ji ber pirsgirêkên navxweyî her çend 
YNK dûrî van nîqaşan xuya bike jî, gellelc 
nîşaneyên ku diyar dikin ku wê YNK 
piştgirî bide Barzanî hene. Ji alî din ve 
piştî peyama Barzanî ji derveyê Kurdis- 
tanê jî tafilê daxuyanî hatin dayîn. Piştî 
peyama Barzanî di çapemeniya îranê de 
tafilê daxuyaniyên rikber hatin belavkirin. 
Nûnerê Serokê Olî Ayetulla Ali Hamaney 
yê bajarê Kaşanê Ebdulnebi Nemazî 
pêwendiyên nepenî yên malbata Siûdî 
û Îsraîlê welc hincet nîşan da û angaşt 


ku ev herdû dewletên dijminê îranê, 
bi piştgiriya DYAyê plansazî dikin ku 
dewleteke kurd lcu beşek ji axa îranê û 
Tirkiyeyê jî di nav de ye damezirînin. 

Ji daxuyaniya Serbalyozê Hewlêrê yê 
DYA Matthias Mitman a “Em piştevanê 
yekgirtina axa Iraqê ne” û ji helwesta 
ne diyar a Şandeya Yekîtiya Ewropa(YE) 
ya ku ji bo di navbera partiyên siyasî de 
diyalogê pêk bîne li Hewlêr û Silêmaniyê 
bi partiyan re hevdîtinan pêk tîne, tê 
şîrovekirin ku helwesta DYA û dewletên 
mezin ên Ewropa ya di derbarê ref- 
erandûmê de ne diyar e. 

Ji alî din ve, daxuyaniya neyênî ya 
Tirkiye û yên erênî yên Rûsyayê bûne cihê 
matmayînê, lewre çavlirê bû ku 
Tirkiye erênî û Rûsya neyênî 
nêzîk bibe. Cîgirê Serokê Giştî 
yê AKP e Ömer Çelik amadeka- 


riyên referandûmê wek; sazkirina qadên 
qeyranê yên çêkirî’ nirxand û diyar got: 
“Divê ev mesele wek meseleyeke dewletê 
neyê xwendin.” 

Serokê Lijneya Destûrêya Federasyona 
Rûsyayê Andrey Klishas jî da zanîn ku di 
çarçoveya yasayî de referandûm, rêbaza 
ragihandina daxwazên gelan e û bi vî 
awayê xwe referandûn di xwe de armanc û 
daxwazekê dihewînin û got: “Ev daxwa- 
zelce rewa û mafdar e” 

Her wiha peyama Barzanî, di hin 
dezgehên ragihandinê yên derve de wek; 
‘Guhnedana pêkutiyan hate nirxandin. 


Iraq dewletek xelet 

Di demeke ku li RHKe referandûma serxwebûnê rojeva sereke 
ye, Rawêjkarê Encûmena Asayîşa Giştî Mesrûr Barzanî di derbarê 
yekparêziya Iraqê de peyameke tûnd da. Mesrûr Barzanî di peyama 
xwe ya bi ser hesabê xwe yê twitterê de got: “Iraq, dewleteke ku bi 
xeletî hatiye damezirandin e.” 

Barzanî qala hewldanên lcu ji bo çareserkirina qeyranan têne 
dayîn jî kir, diyar kir ku ev hewldan serkeftî nebûne, lewre dewl- 


e 

eteke ku bi xeletî hatiye damezirandin, nikare çareseriyan pêk 
bîne. Barzanî bahsa tekoşîna Pêşmerge ya li dij DAIŞ e jî kir û got: 
“Sedemên herî mezin ên ku DAIŞ e derxistin holê pirsgirêkên siyasî 
bûn û Pêşmerge li dij DAIŞ’a ku ji ber pirsgirêkên siyasî derkete 
holê her roj xwîna xwe dirêje. Lê belê Pêşmergeyên ku ji mirinê 
natirsin tenê tiştekî dixwazin û ew jî çek e.” 

Hewlêr - Bexda 


Hewldana nêzîkbûnê didome 


H ikûmeta Herêma Kurdistanê ku 
ji aliyekî ji bo çareseriya qeyrana 
darayî, graniya xwe daye reforman, 
ji aliyê din ve ji bo peydakirina fînansê di 
bin serokatiya Serokwezîr Nêçîrvan Barzanî, 
bi şandeyekê çûne Bexdayê û bi Serokwezîr 
Haydar Îbadî re kom bûn. Hate ragihan- 
din ku di vê hevdîtinê de babetên wek; 
Pêwendiyên Hewlêr û Bexdayê, mûçeyên 
Pêşmergeyan, budce û meseleyên din hatine 
axaftin. Jêder diyar dikin ku di hevdîtinê de 
Nêçirvan Barzanî ji ber rizgarkirina Ramadî 
Îbadî pîroz kiriye û li ser pêwîstiya reformên 
ji bo çareserkirina qeyrana darayî ya ku ji 
ber kêmbûna bûhayê neftê û şerê DAIŞ e rû 
daye hemaheng bûne. Piştî vê hevdîtina ku 
operasyona Mûsilê jî hatiye gotûbêjkirin, ji 
ofîsa Serokwezîr Haydar îbadî daxuyaniyek 
hate belavkirin. Di vê daxuyaniyê de hate 
diyarkirin ku di hevdîtinê de rewşa Iraqê, 
meseleyên şandina mûçeyên Pêşmerge, 
budce û reformên ji bo zêdekirina dahata 
Iraqê hatine axaftin. Îbadî di daxuyaniya 
xwe de daye zanîn ku ew hemû hevdîtinên ji 
bo radestkirina mafên hemû herêman grîng 
dibînin û gotiye; “Divê Hêzên Pêşmerge û 
hemû hêzên din li ser operasyona rizgarki- 
rina Mûsilê û deverên din hûr bibin.“ 
Serokwezîr Nêçîrvan Barzanî û lijneya li 
gel wî, piştî hevdîtina Îbadî bi Serokkomarê 
Iraqê Fûad Masûm û Serokwezîrê Berê 
Nûrî E 1 Malîkî re jî hevdîtin pêk anî. Piştî 
ku Bexdayê şandina ji sedî 17 para budceya 
RHK e û mûçeyên Pêşmergeyan rawestand 
Hewlêrê, bêyî Bexdayê dest bi frotina neftê 
kiribû û evyek bûbû sedema nakokiyan. 

Lê belê çavdêrên siyasî di nirxandinên xwe 
de diyar dikin ku ji ber di rojeva RHK’ê de 
referandûm heye, piştî vê serdanê jî wê 
pêwendiyên Hewlêr û Bexdayê bi rêkûpêk 
nebin. 

Ji alî din ve Ata Selawî Serdana Ser- 
okwezîr Nêçîrvan Barzanî wek gaveke 
derengmayî nirxand, da zanîn ku Bexda 
jî qeyraneke darayî ya mezin dijî, ji ber vê 
yekê ji derve deyn werdigire, ji ber ku rayeya 
RHK’ê tune ye ku bi serê xwe ji derve deyn 
werbigire lê mafê wê heye ku doza ji sedî 
17 ew deynê ku Bexdayê wergirtiye bike, 
Serokwezîr çûye Bexdayê. Selawî angaşt ku 
di hevdîtinê de aliyê kurd ji bo Pêşmerge 
beşdarî operasyona Mûsilê bibe şerta 
mûçeyên Pêşmergeyan daniye pêş Îbadî û 
got: “DYA jî gotiye ger ku hûn pirsgirêka 
operasyona Musilê û yên din li gel Bexdayê 
bi diyalogê çareser bikin, em ê alîkariya 
darayî bidine we’ û sedemeke vê serdanê jî 
ev e.” 

Operasyona Mûsilê dîsa ket rojevê 
Operasyona rizgarkirina Mûsilê ku dihate 
payîn ku di meha remezana sala çûyî de pêk 
bê û li gel ku çend carên din jî ketibû rojevê 
lê pêk nehatibû, niha dîsa kete rojevê. 
Fermandarê Hevpeymaniya Dijî DAIŞ’ê yê 
Amerîkî General Sean MacFarland da zanîn 




ku ji bo operasyona rizgarkirina Mûsilê 
amadekariyên Hêzên Pêşmerge û Artêşa 
Iraqê didomin û wê hevpeymanî jî alîka- 
riya teqemenî û êrîşên asmanî bide herdû 
hêzan. McFarland, ji bo rizgarkirina Mûsilê 
rizgarkirina Reqqayê pêwîst nirxand û got: 
“Piştî ku Artêşa Iraqê Ramadiyê rizgar kir 
derfetên baş peyda bûn ku DAIŞ bê asêki- 
rin, lê belê ji aliyê Sûriyeyê ve Reqqa ji dest 
DAIŞ’ê bê rizgarkirin wê ev yek bibe dest- 
pêka şkesta DAIŞ’ê.” McFarland her wiha 
da zanîn ku ji bo xurtkirina potansiyela 
tekoşîna li dij DAIŞ’ê, ew ê hejmara her cûre 
erkdarên leşkerî yên Amerîkî zêde bikin. 

McFarland diyar kir ku pêwîst nîne ku 
hejmara leşkerên şervan zêde bikin, lewre 
li herêmê potansiyela hêzên herêmê heye. 
McFarland anî ziman ku ji bo diyarkirina 
dîroka operasyonê hîna zû ye û di derbarê 
angaştên ku ‘Bexda wê ji DYA alîkariyê 
wernegire’ de jî got: “Piştgiriya DYA’yê wê 
tenê ji bo vê operasyonê be. Ji bo şandina 
helîkoptêrên apaçî jî heta niha agahiyeke 
zelal nehatiye ber destê me.” 

Ahmed Gerdî: 

Divê şerê DAIŞ’ê û referandûm têkelî 
hev nebin 

Fermandarê Hêzên Pêşmerge Ahmed 
Gerdî di axaftina xwe ya ji BasNûçe’yê re ya 
di derbarê operasyona Mûsilê û geşedanên 
din ên herêmê de da zanîn ku ji ber rêjeyeke 
mezin a şêniyên Mûsilê ji kurdan pêk tê, wê 
Hêzên Pêşmerge bi berpirsyarî tevbigere 
û beşdarî operasyona rizgarkirina Mûsilê 
bibe, di navbera Hêzên Pêşmerge, Artêşa 
Iraqê û Hêzên Hevpeyman de ji bo vê oper- 
asyonê hevdîtinên koordînasyonê didomin, 
lê belê ew çaverê nake ku beriya meha 
Nîsanê ev operasyon pêk bê. Gerdî daxuy- 
aniya McFarland a ‘DAIŞ ji aliyê Sûriye ve 
nayê lawazkirin’ nirxand û got: “DAIŞ yek e 
û ji kîjan alî ve bê derbkirin, ew bandorê li 


.. # 


her dû aliyan jî dike. Ji bo têkbirina DAIŞ’ê 
pirsgirêka herî mezin bêkêriya Artêşa Iraqê 
ye” Gerdî di derbarê hebûna hêzên Tirkiy- 
eyê yên Başika û beşdarbûna wan a opera- 
syona Mûsilê de jî Gerdî bi bîr anî ku berê 
jî Tirkiye diyar kiriye ku ew dikare piştgirî 
bide operasyona Mûsilê û dom kir: “Piştî ku 
dîroka operasyonê diyar bibe, Hevpeymanî, 
Iraq û RHK’ê, wê vê yekê binirxînin û li gor 
şert û mercan plansaziyekê pêk bînin. Ji ber 
vê yekê, di derbarê alîkarî yan jî beşdariya 
Tirkiyeyê de nabe ku tiştek bê gotin.” 

Fermandarê Pêşmerge Ahmed Gerdî, di 
derbarê şandina helîkoptêrên apaçî yên ji 
bo Bexdayê û egeriya xeteriya wê ya li ser si- 
beroja RHK’ê ku niha nîqaşên referandûma 
serxwebûnê li dar in de jî got: “Evyek ji bo 
RHK’ê ne rîsk e. Ev helîkoptêr di çarçoveya 
peymaneke ku garantî dike wê di pevçûnên 
navxweyî de neyêne bikaranîn bêne şandin.” 
Gerdi nîqaşên li ser referandûmê wek 
babete cuda destnîşan kir û anî ziman ku 
referandûm beyankirina îradeya gelê Kurd- 
istanê ye, lê belê serxwebûn piştî qanîkirina 
hêzên herêmê ku ‘ev rêbaza herî baş û 
pêwîst e’ hêsantir dikare bê ragihandin. 

Di derbarê hebûna koordînasyoneke nû 
ya di navbera Pêşmerge û YPG’ê de jî Gerdî 
pêwîstî bi wê yekê kir ku divê Hêzên Rojava 
xwe ji feraseta partîperestiyê rizgar bikin û 
bi rîwangeyeke frewantir nêzîkî meseleyan 
bibin û da zanîn ku pêwîstiya herî grîng 
a vê helwestê jî ew e ku YPG rê bide ku 
Pêşmergeyên Roj ên Rojavayî derbasî Rojava 
bibin. 

Fermandarê Berê yê Eniya Kerkûkê yê 
Hêzên Pêşmerge û Sekreterê Giştî yê Partiya 
Sosyalîzma Demokratîk a Kurdistanê Mi- 
hemed Hecî mehmûd jî di derbarê opera- 
syona Mûsilê de da zanîn ku li gel hemû as- 
tengî û kêmbûna çekên gran jî potansiyela 
şer a Pêşmerge di asteke bilind de ye û got: 
“Bêyî Pêşmerge Mûsil nayê rizgarkirin.” 


Komîteya Çareseriyê dest bi kar kir 

Di civîna Serokê RHK’ê Mesûd Barzanî 
ya li gel nûnerên partiyên siyasî ku Goran û 
Komel beşdar nebûbûn de 6 biryar hatibûn 
stendin û yek ji wan biryaran jî dameziran- 
dina Komîteya Çareseriyê bû ku hatibû 
xwestin ku di hefteyekê de ev komîte bê 
damezirandin û dest bi hevdîtinan bike. Di 
vê çarçoveyê de komîteya ku ji 9 endamên 
PDK, YNK û Yekgirtû pêk tê piştî hefteyekê 
dest bi hevdîtinan kir. Ev komîteya ku Ser- 
okwezîr Nêçîrvan Barzanî, Cîgirê Sekreterê 
Giştî û Endamê Politburoya YNK’ê Mele 
Bextiyar û Endamê Polîtburoya Yekgirtû 
Omer Mihemed serkêşiya wê dikin, ji 
bo çareseriya qeyrana siyasî, çalakkirina 
parlamanê û damezirandina hikûmeteke 
nû, bi partiyên siyasî re dest bi hevdîtinan 
kirin. Komîte piştî hevdîtinan wê raportekê 
amade bike û di civîna rojên pêş ya ku wê 
Serokê RHK’ê Mesûd Barzanî bi nûnerên 
partiyên siyasî re bîne de pêşkêş bike. 

Tevgera Goran ku ji ber beşdarî civîna 
Barzanî ya bi nûnerên partiyan re nebûbû 
bi tûndî hatibû rexnekirin, diyar kiribû 
ku ew amade ye bi komîteyê re rûnê. Piştî 
ku Komelê jî diyar kir ku ew jî amade ye, 
komîteyê bi Goran û Komelê re hevdîtinan 
pêk anî. Aliyan di derbarê hevdîtinan de tu 
daxuyanî nedan, lê tê gotin ku wê hevdîtin 
bidomin. 

Xeteriya Bendava Mûsilê 

Tê gotin ku Bendava Mûsilê ku ji b 
DAIŞ’ê kontrolên wê yên parastinê m 
kirin bi xeteriya rûxanê re rû bi rû ye û eger 
birûxe wê felaketeke mezin pêk bê. Hefteya 
çûyî Fermandarê Hevpeymaniya Şerê Dijî 
DAIŞ’ê yê Amerîkî Sean McFarland hişyarî 
dabû ku santrala elektrika hîdronê ya 
Bendava Mûsilê di bin xeteriyê de ye. Hate 
ragihandin ku piştî vê hişyariya McFarland, 
Serokê DYA’yê Barack Obama jî di derbarê 
vê babetê de bi têlefonê li Serokwezîrê Iraqê 
Haydar Îbadî geriya ye û hişyarî daye Îbadî. 
Ji ber van geşedanan Parêzgerê Mûsilê 
Newfel Hemadî û lijneyeke pispor li ser 
bendavê lêkolîn kirin. Piştî lêkolînê Hemadî 
da zanîn ku ji bo bendav nerûxe divê Bexda 
tedbîrên lezgîn bigire. Hemadî bi bîr xist 
ku Şirketa Trevi ya Îtalî ji kontrola bendavê 
berpirsyar e û got: “Em nikarin bêjin ku wê 
niha birûxe, lê dikarin bêjin ku xeterî mezin 
e. Ji ber şerê DAIŞ’ê kontrolên wê nehatine 
kirin, lê ger ku kontrol û bergiriya wê bêne 
kirin, wê ev xeterî ji holê rabe” 

Ev bendava ku di 1986’an de hate avakirin 
mezintirîn bendava Iraqê û 4. mezintirîn 
bendava Rojhilata Navîn e. Piştî ku DAIŞ’ê 
Mûsilê dagir kir kontrola bendavê jî kete 
destê wê, lê belê piştî demekê Hêzên 
Pêşmerge bi operasyoneke berfireh bendavê 
ji dest DAIŞ’ê derxistibû. 

Ji saziyên sivîl meclîsên îstîşareyê tên avalcirin 

HDP û Qendîl di rojeva hikûmetê de cih nagirin 




Serokwezîrê Tir- 
kiyê Ahmed Davutoglu, li 
Mêrdînê, bernameya nû ya 
çareseriyê ku weke Mas- 
ter Eylem Plam jî tê zanîn 
eşkere kir. Li gor planê ew 
ê bajarên dîrokî yên weke 
Amed, Mêrdîn ji nû vê bên 
restorekirin û di derbarê 
çareseriyê de bi muxata- 
bên nû re danûstendin bên 
kirin. Her wiha tê zanîn ku 
ew ê proseya nû bi saziyên 
sivîl û rûsipiyên civakê re 
bê kirin û ew ê HDP û PKK 
ji derveyî proseyê bê hiştin. 


ve bên avakirin. 0 bi navê ‘serdemeke nû 
ya yekitiya netewî û biratiyê’ wê meclîsên 
şêwrê ji rûsipîyên herêmê rêxistinên 
civaka sivîl bên komkirin. 

Bilgen: Heta çareseriyelc nebe ev gotin 
bêwate ne 

Parlamenterê HDP’ê ê Qersê û Berdevkê 
Partiyê Ayhan Bilgen di derbarê plana 
hikûmetê ya nû de ji BasNûçe’yê re axivî û 
diyar kir ku ev plan ji bo bingeha pirs- 
girêkê tiştekê dernaxîne holê. Bilgen got 
ku mixatabgirtina derdor û nûnerên lcurd 
ên cihê ji bo wan nabe rewşeke bi fikar û 
wiha axivî: “Me ji bo aştiyek civakî di serî 
de ev got. Dema we li vir gewdeya sereke 
red kir û krîmînalîze kir hûn ê derdorên 
din ên ku dixwazin bibin mixatab jî bikin 
rewşeke asê de. Ji xeynî encameke ku 
hûn van derdoran bixin rewşeke asê de 
tu encamê bidest naxin. Divê mekaniz- 
maya pêlcan a mixatabiyê ya herî berfireh 
bê çêkirin. Ji aliyekê ve kesên ku ji mêj 
de parêzvaniya vê pisgirêkê dikin û ev 
pirsgrikêk derbasî siyasetê lcirî rakirina 
destnedayinê jî din av de weke hêmanên 
suc binav bilcin, tu wateya gotina wan 
a ‘hembêza me ji herkesê re vekiriye, yê 


gotina wî heyî bila bê bibêje’ namîne. 

Ensarioglu: Li ser planê gelelcî baş 
hatiye hizirlcirin 

Parlamenterê Amedê yê AKP’ê Galip 
Ensarioglu jî ji BasNûçe’yê re plana 
hikûmetê nirxand û got ku ev plan 
hûrgûliyên welce civakî, siyasî, aborî û 
ewlehîyê di nava xwe digire û ev plan 
bi fikirînek berfireh hatiye amadekirin. 
Ensarioglu diyar kir ku ji planên îmarê 
heta xilaskirina GAP’ê gelek mijar di vê 
planî de hene û wiha axivî: “Telafiya zirara 
esnafan, rakirina ser pi-yan a aboriyê û 
weke makezagoneke nû gelek mijar bi 
awayekî gelekî baş hatine fikirin. Ji aliyê 
din ve birêvebirina pêvajoya çareseriyê bi 
formateke din jî di nav de gelek tişt tê de 
ne. Ev plan wê herêmê ji vê rewşa aloz der- 
bixîne, birîna bipêçe, li herêmê îstîqrarê 
dabîn bike. Ev plan ji bo van hemûyan 
dibe çareserî û planeke qayîm e.” 

Ensarioglu li ser meseleya mixatabiyê 
jî got ku ‘mixatab gel e û kesê ku çek di 
dest de weke mixatab nayê qebûlkirin.’ 
Ensarioglu ragihand ku gel bi xwe mixatab 
e û eger HDP siyasetê biafirîne, piştgiriyê 
bide çareseriyê û tevlî çareseriyên aştîyane 


bibe wê teqez mixatab bê girtin. 

Halcverdi: AKP bi çavê rantê li her derê 
dinêre 

Parlamenterê CHP’ê yê Enqerê Ali 
Haydar Hakverdi jî pirsên BasNûçe’yê 
bersivand û diyar kir ku pirsgirêkeke ku ev 
30 sal in bi tundiyê nehatiye çareserkirin û 
ragihand ku fikirîna rantê di ser vê meselê 
re ne exlaqî ye. Ali Haydar Hakverdi eşkere 
kir ku vê planê û vegûherandina bajarvani- 
yê ew xistine xefletê û got ku hikmûmet 
bi çavê pere û rantê li her derê dinêre. 
Hak-verdi wiha pêde çû: “Li ser ewqas 
xwîna hatiye rijandin nayê axaftin. Bi navê 
pereyan li derên ku qedexe hatiye îlanlci- 
rin jî dinêrin. Vegûherandina bajarvaniyê 
tenê rant e. Gelê her-emê koçî deverên dûr 
dilcin û salên berê jî ev kirin.” 

Bayramoglu: Wê polîtîlcayelce yelc alî 
bê meşandin 

Rojnameger û Nivîskar Ali Bayramoglu 
jî ji BasNûçe’yê re axivî û got taybetiya vê 
planê gûherîna nêrîna li pirsgirêkê ye û 
navgînên ji bo çareseriyê ne û ragihand ku 
di vê planê de 4 xalên girîng hene û wiha 
axivî: “Ya yekem meseleya asayîşê ye. Di vir 
de em dibînin ku wê polîtîkayên ewleka- 
riyê bidomin û mekanîzmaya asayişê wê 
bên zêdekirin û êdî rê nadin ku rêxistin 
derbasî nav bajêran bibe. Wê pergaleke bi 
vî awayî ava bikin. Ya duyem hewldanên 
demokratîzekirina yek alî ye. Reform, 
makezagona nû û heta mijarên weke 
rêveberiyên herêmî ne li gor mekanîz- 
mayeke mixatabiyê ya beramber, wê li gor 
reform û di çarçoveya teqdîra dewletê bên 
çêkirin. Ya sêyem polîtîkaya telafiyê ya li 
cihên ku wêran bûne ye. Polîtîkayên li vir 
civakî, aborî û restorasyona bajêra ne. Ya 
çarem jî meseleya gûherandina mixataba 
ye. Êdî tevgera siyasî ya lcurd weke mixatab 
nayê girtin û kolcên enformel ên gel wê 
weke mixatab bêr girtin û mixatabê berê ji 
dewrê tê derxistin.” 


“Em ê destûrê nedin bibe welce salên 
90 1 

Piştî şer û pevçûnên zêdetir ji 6 mehan 
li bajarên kurdan berdewam dike Serokê 
AKP’ê û Se-rokwezîrê Tirkiyê serdana 
bajaran kir. Davutoglu li Zankoya Artuklu 
ya Mêrdînê di kon-feransa ‘Kardeşlik 
Buluşmalari’ de axivî û 10 xalên bernameya 
Master Eylem Plam eşkere kir. Di axaftina 
xwe de Davutoglu bal kişand ser “biratî 
û yekîtiyê” her wiha da zanîn ku ew ê bi 
HDP’ê û PKK’ê re muzakereyan nelcin û ew 
ê bi saziyên sivîl û xelkê lcurd re danûsten- 
di-nan bilcin û muhatabê nû dê ew bin. 

Di proseyeke ku bi sedan mirov mirine, 
bi dehan ro-jnameger û siyasetmedar tên 
girtin û li akademîsyenan gef tên xwarin 
de Davutoglu got; “Em ê destûrê nedin ku 
Tirkiye bibe weke salên 90’î.” 


‘Serdemelce nû ya yelcitî û biratiyê” 

Li gor plana ku ji 10 xalan pêk tê wê 
feraseteke ‘mirovî’ were bicihkirin. Wê 
nizama giştî bê avakirin û bi makezagon- 
eke nû derbazî serdemeke din bibin. Wê 
ji bo herêmê alîkariya abori-yê bê dayîn û 
cihên ku wêran bûne bên avakirin. Cihên 
weke Mêrdîn û Amedê yên dîrokê wê ji nû 


u* 


Sîdar Mîran 


; vir ve 


T i hilbijartina meha hezîranê 1 
I şer û pevçûnên ku li navçeyên Sûr, 

I Silopî, Cizîr û gelek bajarên din 
dramî nehiştin. Ji ber şer û pevçûnan 1 
milyon û 370 hezar kes ketin jêr tesîra 
vî şerî. Di şerê ku bi dehan jin û zarolc jî 
têde hatin lcuştin de avahî û mal jî nema 
tên bikaranîn. Saziyen sivîl, rojnameger, 
akademîsyen û partiyên siyasî tekez dilcin 
ku divê ev şer bi dawî bibe û qedeye der- 
ketina kolanan jî bê rakirin. Her wiha aliyê 
hikûmetê jî tekez dilce ku ew ê li cihê bûne 
lcavil de bernameya avadankirinê bi cîh 
bilce û proseya îstîşareyê bide destpêkirin. 

Bi dehan hezar sivîl ji mirinê direvin 



Heleb dikeve, sivîl bi 


Mehmet Salih Batirhan 


R ejima Sûriyê ya ku bi piştevaniya 
Rûsya, îran û Hizbullaha Lûb- 
nanê li hember komên muxalîf ê 
çekdar dest bi operasyonan dike û gelek 
devaran bidest dixîne. Her wiha rejima 
Sûriyê li Helebê jî dest bi operasyonê kir 
û dorpêça ser bajêr jî ralcir. Pêşketinên 
rejimê bûye cihê nîqaşan û operasy- 
onên rejimê welce bihêzbûna rejimê tên 
şîrovekirin. Artêşa Sûriyê ji 30 e Cotmeha 
2015 an li dijî muxalîfan operasyon daye 
destpêkirin û ew ji gelek hêrêman derx- 
ist. Di dema danûstendinên Cenereyê jî 
de artêşa rejimê li gel hêzên hewayî yên 
Rûsyayê li Helebê dest bi operasyonan 
kir û bû sedama têçkûna danûstendinên 
Cenevreyê û koçberiya bi hezarak kesên 
sivîl. NY û Rêxistina Mafê Mirovan a 
Sûriyê jî tekez kir ku xellc ber bi Efrîn û 
Deriyê Sînor ê Öncupmarê ve dimeşin. 

Brett McGurlc, Nûnerê Serolcê DYAyê 
Obama yê şerê li dijî DAIŞ e li gel 
rayedarên Brîtanya û Fransayê serdana 
Rojava kir. Serdanan nûnerên koalîsyona 
navdewletî bû mijara sereke ya Rojava. 
Hurgiliyên serdana rayedaran koalîsyonê 
ya ji bo Rojava hêdî hêdî diyar dibe. Ray- 
edarên Rojava îddîayên hebûna leşkerên 
rûs û DYAyî qebûlkirin û dan zanîn 
ku ewê DYAyê li dorûbera Rimêlanê 
bargeheke leşkeri deyne. Her wiha bi 
cihbûna leşkerên rûs a ji bo Qamişlo -ku 
Qamişlo cihekî stratejîk e di navbera 
Başûr, Bakur û Rojavayê Kurdistanê de - 
jî wê yelcê eşlcere dilcin ku ew ê li Rojava 
serdemeke nû rû bide. 

Kurdo: Em li benda alîlcariya siyasî 
ne 

Berdevkê Karên Derve yê Kobanê 
Îbrahîm Kurdo, angaştên ku tê gotin 
DYA wê li herêma Rîmêlan a ku devereke 
petrolê ye, baregeheke leşkerî ava bilce û 
geşedanên leşkerî û siyasî ji BasNûçe yê 
re nirxand. Îbrahîm Kurdo serdana 
nûnerê Obama McGurlc û nunerên 
fransî û îngilîz nirxand û got: “Me ev 
serdan welce serdana DYA û YE yê ya Ro- 
java şîrove kir. Di dema pêkhatina cîvîna 
Cenevrê de ku em nehatibûn vexwendin, 
DYA û YE yê bi me re hevdîtin lcirin. 
Hevkariya leşkerî ya li Rojava wê vegere 
tifaqeke siyasî û stratejîk û wê zêdetir 
serdan û hevkarî çêbibe.” 

Îbrahîm Kurdo destnîşan kir ku 
hevpeymaniya navdewletî ya ku li dij 
DAIŞ e têdikoşe piştgiriya siyasî nedaye 
PYD e û got ku hêvidîkin ku piştgiriya 


siyasî jî bi van serdanan destpê bilce. 
Kurdo diyar kir ku heta niha wan hêzan 
her cûre alîkariya leşkerî daye wan û 
tifaqeke leşkerî di navbera wan de hebû, 
lê ji aliyê siyasî ve ew bi tenê hatin 
hiştin. Îbrahîm Kurdo li ser derbasbûna 
Pêşmergeyên Roj ji bo Rojavayê Kurdis- 
tanê jî got ku di vê mijarê de geşedanek 
nû çênebûye. 

“Baregeha DYAyê wê Rojava bi- 
parêze” 

Kurdo di derbarê liv û tevgera leşkerî 
ya Rûsya û DYAyê yên li Rojava de jî got 
ku Rûsya jî û DYA jî dizanin ku kurd li 
Rojava jî û li Sûriyê jî hêza herî dînamîk 
in. Îbrahîm Kurdo da zanîn ku DYA bi 
wan re tifaqeke leşkerî pêk tîne û Rûsya 
jî piştgiriya siyasî dide wan. Kurdo amaje 
bi wê yekê jî kir ku Rûsya û DYA jî diza- 
nin ku ew bi tifaqa ligel kurdan dikarin 
DAIŞ e têkbibin û ji ber wê yelcê li Rojava 
lêkolînan dilcin. Kurdo angaştên ku tê 
gotin DYA dê li herêma petrolê Rîmelanê 
baregeheke leşkerî ava bilce piştrast kir û 
wiha axivî: “DYA niha li Rêmelanê bicih 
bûye wê di demek nêzde Balafirgeha 
Zîraî jî fireh bibe. Hebûna baregeheke 
leşkerî ya DYA li Rojava ji bo parastina 
Rojava pir girîng e. Bi avakirina baregeha 
leşkerî wê êrişên li ser Rojava jî bi dawî 
bibin.” Kurdo derbirî ku hebûna DYAya 
li herêmê wê Rojava biparêze û eşlcere 
kir ku bi damezrandina baregeha leşkerî 
ne balafirên Tirkiyê ne jî fuzeyên rejîma 


Aiiyên siyasî yên Sûriyê ku ji ser maseya danûstendinê ya Ce- 
nevreyê dest vaia vegeriyan, ii qada şer dîsa dest bi pevçûnan 
kirin. Li aiiyekî hevdîtin berdewam dikir ii aiiyê din jî baiafirên 
Rûsya û Artêşa Sûriyê ii Heiebê dest bi operasyonan kirin. Ji ber 
operasyonan bi hezaran sivîi ber bi Efrîn û sînorê Tirkiyeyê bi rêy 
ketine û bûne koçber. 


Esad nikarin gefa li Rojava bixwin. 

“Bajêr wê bi hevre bên girêdan” 

Îbrahîm Kurdo bambebaran û êrişên 
li ser Minbîcê ku bi koordîneya hêzên 
kurd û hevpeymaniya navdewletî pêk 
tên de jî got ku Rêveberiya Rojava 
biryara pêkve girêdana bajarên lcurdan 
girtiye û dema bajarên kurdan bi hevre 
hatin girêdan wê şoreşa Rojava bigihije 
armancaxwe. Kurdo operasyona YPG e 
ya li herêma Efrînê jî nirxand û got 
“heta lcu xeta Ezaz, Minbîc û Cerablûsê 
di destê DAIŞ e de be operasyon wê 
bidomin û yekîneyên leşkerî biryara 
operasyonan didin. Heta ku dorpêça li 
ser Efrînê bê şikandin û lcomên tûndrew 
ji Rojava hatin derxistin wê operasyon 
berdewam bilcin.” Kurdo di derbarê 
hewlên Tirkiyeyê yên rakirina mayînên 
li ser sînorê Cerablûsê jî got ku Tirkye 
dixwaze Rojava kontrol bilce lê hiqûqa 
navneteweyî, hêzên navneteweyî destûrê 
nadin vê yelcê. 

ENKS: Baregehên DYA li hember 
DAIŞ'ê tên çêkirin 


Nûnerê Encûmena Niştimaniya Kurd 
li Suriye (ENKS) yê Stenbolê Şivan Cizîrî 
jî ji BasNûçe yê re axivî û balkişand ser 
tevgera leşkerî ya DYAyê ya li Rojava. 
Cizîrî ragihand ku nêzilcî 150 leşkerên 
Rûsyayê li Qamişloyê bicihbûne. Cizîrî 
eşlcere kir ku pisporên leşkerî yên 
DYAyê ji bo bikaranîna Balafirgeha Zîraî 
lêkolînan dikin û xebatên berfîrehkirina 
wê dilcin û nûnerê DYAyê Brett McGurlc 
jî çûye wê balafirgehê û DYAyê jî planên 
bicihkirina xwe ya li herêma Rîmelan a 
ku bi bîrên petrolê tê zanîn pêk aniye. 
Cizîrî wiha pê de çû: “Çêkirina barege- 
hên leşkerî wê gelelc bandorê li ser Ro- 
java bike. Rûsya û DYA wê bi avakirina 
baregehên xwe perwerdeya leşkerî bidin 
YPG e û li dij endamên DAIŞ e ên li Dey- 
razor û Reqqayê operasyonan pêk bînin.” 
Şivan Cizîrî di derbarê derbazbûna 
Peşmergeyên Roj de jî got ku agahiyeke 
bi vî awayî di destê wan de tuneye. 

Cizîrî li ser hevdîtinên dîplomatîk 
ên ENKS e yên li civîna Cenevreyê de 
jî sekinî û got ku çapemeniya Rûsya û 
Suriyê radigihînin ku kurd beşdarî Ce- 
nevreyê nebûne û vê yelcê derdixînin pêş 

n ketine 



Li aiiyê din rêvebiriya Rojavayê pêşwazî ii nûnerên koalîyosyona 
navdewietî kir û ji rayedarên koaiîsyona navdewietî xwest ku ii 
ew tevî aiîkariya ieşkerî di warê siyasî jî de piştevaniya wan bikin. 
Her wiha bi cihbûna ieşkerên rûs û DYA’yî weke geşedaneke nû 
tê xuyakirin. DYA’yê ii Rimêianê dest bi danîna baregeheke ieşkeri 
kiriye. 


lê wan welce nunerên lcurdan cihê xwe yê 
di hevdîtinan de girtiye. Cizîrî diyar kir 
ku hevdîtinên Cenevreyê wê piştî demek 
lcurt dîsa destpêbikin û ENKS endam 
daye hemû komîsyonên hatine avakirin 
û ENKS wê li Cenevreyê nûnertiyê velce. 

Rojnameger Balî: DYA wê alîlcariya 
Rojava bilce 

Rojnemger Mistefa Balî jî ji BasNûçe yê 
re axivî û ragihand ku DYA Balafirgeha 
Zîraî ku ji bo kar û barên çandiniyê 
tê bikaranîn, ji bo daketin û rabûna 
balafirên DYAyê tê firehkirin û li herêmê 
balafirgheke leşkeri nayê avakirin. Her 
wiha Balî ev tişt gotin: “Li gor agahiyên 
min bidestxistî, Balafirgeha Rîmelanê 
ji bo hatin û çûyîna rayedarên leşkerî û 
xebatên leşkerî tên berfirehkirin.” 

Mistefa Balî di derbarê serdana Brett 
McGurlc de jî got, “li gor agahiyên ku 
me ji çavkaniyên di civînê cih girtî ne 
bidestxistî McGurk ji aliyê Serolcê DYA 
Obama ve ji bo şopandina ji nêz ve ya 
geşedanên leşkerî û siyasî hatiye şandin 
û ji bo ku fikrên kurdan bistîne û ji bo 
pêşerojê raman û helwesta wan bizane 


hatiye Rojava. McGurlc eşlcere lciriye ku 
hevdîtinên ji niha û pê ve wê ji çape- 
meniyê re velcirî bên lcirin ev serdan 
nabe ya dawî. Balî bibîrxist ku serdanên 
McGurlc veşartî tên lcirin û wiha pê 
de çû: “McGurlc di civînê de ragihan- 
dindiye ku li gor pêdiviyan û dema ku 
hat daxwazkirin wê bi fermî şandeyên 
tenduristiyê, perwerdehiyê û telcnîk ji 
herêma Rojava re bên şandin. Balî amaje 
bi wê yelcê kir ku niqaşên ku dema ev 
serdan bi awayekî fermî hat qebûlkirin, 
meşrûkirina Xweseriya Demokratîk jî 
têne lcirin. Balî di berdewamiya axaf- 
tina xwe de ragihand McGurlc di civînê 
de gotiye ku di aliyê cebilxane, çek û 
mijarên teknîkî de wê piştgiriyê bide 
Rojava û li gor hin çavkaniyan hinelc çek 
gihştine herêmê jî.” 

Artêşa Suriyê pêşve diçe 

Tevgera leşkerî ya Rûsya û Rojava 
balkişandin ser xwe lê ji aliyê din ve 
hêzên rejîmê bi alîkariya Rûsyayê 
Heleb - Ezazê ji destê hêzên opozîsyonê 
derdixîne û bi pêş ve diçe. Berdevka 
Ofîsa Kordînasyona Têkiliyên Mirovî ya 


Netewên Yekgirtî Linda Tom ragihand 
ku bi destpêkirina pêşdeçûna Artêşa 
Sûriyê pêlelce lcoçê ya mezin destpêkir 
û nêzikî 20 hezar kes li derdora deriyê 
sînor ê Bab-i Selamê lcorn bûne. Di 30 e 
Cotmeh 2015 an de Rusyayê li Suriyê bi 
awayekî çalalc dest bi operasyonan kir 
û ji wê dîrolcê û vir ve hêzên rejîmê li 
hember lcomên opozîsyonê pêş de diçin 
û herî dawî bajarokên li balcûrê Helebê 
Dûveyr Zeytûn, Tel Cîbbîn û Hardet Tîl 
kontrol kir û dorpêça li ser herêmên 
Nûbbûl, Zehra ralcir. Bi şikandina vê 
dorpêçê navenda bajêr a Helebê ji 
bejahiya bakûr veqetiya. Her wiha rêyên 
di navbera Tirkiye û mixalîxan de jî qût 
bûn. 

Penaber xwe dispêrin Efrînê 

Pêşveçûna hêzên rejîmê ya bi 
piştgiriya leşkerî ya îran, Rusya û Hîz- 
bûllaha Libnanê dorpêça li ser herêmên 
Nûbbûl û Zehra şilcand û bû sedem ku 
mirovên li herêmê koç bikin. Endamê 
Komîteya Kordînasyona Herêmî ya Hele- 
bê Ammar Nasar ragihand ku di encama 
bombebarana balafirên Rûsyayê ya li ser 
herêmên Anadan, Hreytan, Beyanûn 
û Hayan ên ku dikevin bakûrê Helebê 
de ji duşemê û vir ve 2 hezar malbat ji 
cih û warên xwe bûne. Hat zanîn ku 
lcesên ku koç dilcin ber bi sînorê Sûriyê û 
Tirkiyê ve û rojavayê Helebê yê bi ewle 
ve direvin. 

Rojnameger Mohammed Bilo ku niha 


li Efrînê ye ji BasNûçe yê re axivî û da 
zanîn ku lcesên ku ji şer û pevçûnên li 
Heleb û derdora wê direvin xwe dispêrin 
bajarê Efrînêyê Rojavayê Kurdistanê. Li 
hêla din Çavdêriya Mafê Mirovan a ku 
navenda wê li Londonê ye diyar kir ku 
nêzilcî 40 hezar sivîl ji pêşdeçûna hêzên 
rejîmê ya li helebê direvin. 

Li Tirlciyê tevgera leşlcerî 

Rojnameger Ferhat Alctaş jî ku 
geşedanên li Rojava û Sûriyê ji nêzde 
dişopîne, tevgera leşkerî ya li herêmê 
Helebê ji BasNûçe yê re nirxand. Aktaş 
got ku bajarê Helebê yê ku ev 4 salin 
dibin dorpêçê de bû, di encama operasy- 
onelce ji aliyê Artêşa Sûriyê û mitefîkên 
wê ve hat şikandin û wiha axivî: “Ev di 
heman demê de tê wateya birîna rêyên 
serelce ên alîkariyê yên di ser Tirkiyê 
re bo E 1 Nusra û rêxistinên din û got 
ku helce merc pêk werin Tirkiye wê li 
balcûrê Helebê pozîsyonekê bigire. 

Li aliyê din ve Aktaş ragihand ku 
hewleke DYA û Rûsya ji bo avakirina 
baregeheke leşkerî li Rojava tuneye û 
destnîşan kir ku hewlelc ji bo mayîna 
leşkerî li Heselcê heye ku welce kantona 
Cizîrê tê bi nav lcirin. Aktaş di ev tişt 
anîn ziman: “Hin angaşt hene ku dibêjin 
wê Rûsya baregeha leşkerî ya li Qamişlo 
bikarbîne lê dema mirov li çavkaniyên 
Sûriyê û Rûsyayê dinêre daneyeke şênber 
tuneye û ev agahî ji aliyê çavkaniyên 
Sûriyê ve jî nehatiye piştrastkirin.” 

Dr. Musa Kaval: 


Divê referandûm 
dereng nekeve 

Rapirsîna serxwebûnê ev demeke dirêj e dîsa mijara sereke ya cihanê ye. Amadekari- 
yên rapirsînê ku bi êrîşên DAIŞ'ê re hatibûn taloqkirin, bi têkçûna DAIŞ''ê ya li hember 
Pêşmergeyan dîsa destpêkir. Her wiha aliyên siyasî bi heman mebestê dest bi hewldanên 
çareseriya qeyrana siyasî kirin û tê çaverêkirin ku parlamento dîsa dest bi kar bike. 


Mehmed Salih Batirhan 


i havîna 2014 an heta niha erîşên 
I DAIŞ e, qutkirina mûçeyê, hatina 1 
I milyon û 800 hezar penaberan, qey- 
na siyasî ya ji aliyê Goranê ve hat durist- 
kirin rê li ber wîna serxwebûnê negirt û 
Kurdistan bi gavên hêmin ber bi serxwe- 
bûnê ve diçe. Di destpêkê de Pêşmergeyan 
DAIŞ ji nav xaka Kurdistanê derxistin û 
herêmên ku li gor destûra Iraqê nîqaş li 
ser hene kontrol kirin. Li hêla din, mineta 
Bexdayê nehat qebûlkirin û di warê abori- 
yeke serbixwe de gelek gav hatin firotina 
neftê ya ji bo bazara cihanê destpêkir. Her 
wiha bi dîplomasiyeke aza ji bo penaberan 
gelelc lcamp hatin danîn û pêwîstiya wan 
jî hatin dabînkirin. Niha li ser çareseriya 
qeyrana siyasî ye ku bi destê Goranê 
peyda bibû, hewl tên dayin. 

Serokê Rêveberiya Herêma Kurdistanê 
(RHK) Mesûd Barzanî, beriya bi çend 
rojan li gel serkirdên siyasî civiya û ji wan 
xwest ku qeyrana siyasî çareser bilcin û 
Parlamentoyê aktîv bilcin. Bi wê minas- 
ebetê Komîteya Aktîvkirina Parlamentoyê 
dest bi serdana partiyên siyasî kir. Her 
wiha komite li gel Goranê jî rûnişt û tê 
çaverêkirin ku Goran jî beşdarî komîteyê 
bibe û dawî li qeyrana siyasî bê anîn û ji 
rapirsîna serxwebûnê re amadekarî bên 
kirin. Di vê çarçoveyê de Serokê RHK e 
Mesûd Barzanî jî beriya bi çend rojan 
daxuyaniyek belav kir û da zanîn lcu 
nabe rapirsîn dîsa bê taloqkirin û ew ê 
gelê kurd beyî destûrê ji aliyan bistîne 
çarenûsa xwe diyar bike. Hiqûqnas Dr. 
Musa Kaval, geşedanên dawî, hewldanên 
çareseriya qeyrana siyasî, amadekariyên 
rapirsînaserxwebûnê BasNûçeyê re şîrove 
kir. Kaval da zanîn ku nabe rapirsîn dîsa 
taloq bibe û divê di nava 6 mehan de 
birêve biçe. Her wiha Kaval geşedanên 
di çarçoveya serxwebûnê de wiha şîrove 
dike: “Divê referandûm gelek dereng 


nekeve. Niha amadekariyên referandûmê 
tên kirin û referandûmê jî re dem pêwîst 
e û ku niha dest bi amadekariyan bê kirin 
6 meh pêwîst e. Amadekariyek ciddî ye. 
Armanca lcurdan ne ew e ku bi zorê serx- 
webûnê ragihînin.” 

Di pêngava serxwebûnê ku dest- 
pêlciriye de herî dawî Mesûd Barzanî 
daxuyaniyek belav kir û niha aliyên 
siyasî ji bo alctîvkirina parlamentoyê 
li hev dicivin. Salelc çawa li pêşiya 
Kurdistanê ye? 

Ev sala li pêşiya me saleke gelekî girîng 
e ji bo Kurdistanê taybet jî ji bo Başûrê 
Kurdistanê salelce gelelcî girîng e. Niha vê 
gavê me hinelc projeyên mezin yên hene 
welce referandûmê û çaksaziya darayî. 
Beriya referandûmê divê ev qeyranên 
siyasî û aborî bên çareserkirin. Ev qeyrana 
niha li Kurdistanê didome xelqê gelek 
êşandiye. Di heman demê de gihiştiye 
qeyraneke siyasî ya lcûr. Hemû partî 
gihiştinê wê şiûrê ku ev rewş wisa dewam 
nake. Ev ji aliyêkî ve rewşeke neyînî peyda 
kir lê ji aliyekî ve hesteke ku pêwîst e 
diyalogek pêk bê û arîşe bên çareserki- 
rin. Komîteyek ji partiyên siyasî hatiye 
avakirin. Hevdîtin li gel Goran û partiyên 
din tên kirin ku parlamento aktîv bibe û 
hikûmet dest bi karê xwe bike. Hevdîtin 
didomin lê hêj danûstandinên erênî tên 
xuya lcirin. Dema qeyrana siyasî qediya 
û parlamenê dest bi lcarê xwe kir wê ji bo 
çareseriya qeyrana aborî jî çareseriyek bê 
dîtin. Rast e vê gavê astengî hene lê wê 
bên çareserkirin. 

Merhele ya sêyem referandûm e, lcu yên 
ewil çareseriya qeyrana siyasî û aborî ne. 
Divê referandûm gelek dereng nekeve. 
Niha amadekariyên referandûmê tên 
lcirin û ji bo referandûmê jî dem pêwîst e 
û ku niha dest bi amadekariyan bê kirin 
6 meh pêwîst e. Amadekariyek ciddî 
ye. Armanca kurdan ne ew e ku bi zorê 
serxwebûnê ragihînin. Armanc ew e ku 


wîna gelê kurd ji referandûmê derbikeve û 
li gel Bexdayê şer dernekeve û hemahengi- 
yek çêbibe. Herêma Kurdistanê bigihije 
mafê xwe. Ji bo serxwebûnê hinek merc 
amade ne, lê hinek merc û zemîn jî divê 
bên dabînkirin. Lê ev nayê wê wateyê ku 
astengek ciddî heye li pêşiya serxwebûnê. 
Şertên serxwebûnê zêdetirin ji astengan. 
Dema navmala lcurdan aşt bû, projeyeke 
hevbeş dan pêşiya xwe û li ser vî esasî qey- 
ranên xwe çareserkirin wê demê mesele 
ya serxwebûnê hêsantir dibe, lê belê eger 
ev arîşe neyên çareserkirin wê serxwebûn 
jî bikeve astengiyek mezintir de. Hêviya 
me hemûyan ew e ku bi aqlelcî selîm û bi 
riya diyalogê herkes pêngava bavêje ku ev 
pêvajo bi rêve biçe. Serok Mesûd Barzanî 
talîmat jî daye ji bo partiya xwe. Ev komîte 
hatiye avakirin dilcare biryarê bide. Eger 
ev komîteyê biryar da divê partî jî qebûl 
bikin. 

Serokê RHK e Mesûd Bar- 
zanî jî Li ser rapirsînê daxuy- 
aniyek beiav kir û da zanîn ku 
ew ê destûrê ji tu kesî nexwa- 
zin û kes nikare Li dijî biryara 
wan a serxwebûnê derkeve. 

Tê çaverêkirin ku rapirsîn di 
nava 6 mehan de bê kirin û 
geiê kurd Li ser çarenûsa xwe 
biryara xwe bide. 

Danûstandinan bi YNK’ê re destpêlciri- 
ye û hewayelcî siyasî ya baş avabûye. 
Egera wê yelcê heye lcu Peymana 
Stratejîlc bê nûkirin û PDK û YNK li 
ser vê peymanê rêlc bilcevin? 

Niha wisa tê xuya kirin ku ev pêlcan 
heye lê astengî jî hene. Ew rêkeftin bibû 
sedema aramî û îstiqrariyê di van salên 
dawîn de. Bêgûman divê çareyek bê dîtin 
ku ku ev peymana stratejîk a di navbera 
du partiyên mezin de dîsa bê çêkirin û 
nûkirin. Hinelc esasên ku li gor pêdivî û 


berjewendiya gelê kurd wê bibe wesîleya 
pêşvebirina miletê kurd û îstiqrarê. Bes ev 
jî heye; Wextê ku peymana stratejîk hebû 
jî gelek kesan -ku gelek ji YNKe bûn li 
hemberî peymanê bûn- digotin ev ne di 
berjewendiya Yekitiyê de ye.’ Aliyekî din 
jî daxwazake ciddî heye ku ev arîşe bên 
çareserkirin û Kurdistan pêşve biçe. Niha 
di navaYNKede jîpirsgirêkhene. Piştî 
Mam Celal nexweş ket tu lcesî nekarîbû 
cihê wî tijî bikin. 

Arîşe yan jî arîşeyên nava YNICê çi 
ne? Çima valahiya Mam Celal nehat 
tijîkirin? 

Baskên cuda hene di nava YNKe de 
û şexsên girîng û xwedan gotin hene. 

Wek Berhem Salih, Kosret Resûl, Mela 
Bextîyar, Xanim Hêro Talabanî. Ev hemû 
ne li ser tayelcî ne. Dibe ku niha YNK 
ne li ser tayelcê de ye û aliyek nikare li 
ser navê Yekitiyê biryarê bide û YNK 
di tengasiyê de ye û nikare di derbarê 
meseleyen netewî de biryaran bigre. Eger 
rêveberiya YNK e tifaqeke ciddî di nav xwe 
de çêbike li ser vê Peymana Stratejîk ewê 
bibe pêngaveke mezin û sûdeke mezin 
bide Başûrê Kurdistanê. Ji aliyê PDK e ve 
kêmasiyê naxweyî nîne ji ber ku dîsîplîna 
partiyê ya heyî ku Serok Barzanî ku fikrên 
cuda hebin jî parti dilcare biryara xwe 
bide û Peymana Stratejîk îmze bike. Ji 
aliyê YNK e ve tengasiyên mezin hene. Ev 
heyameke axaftin li ser vê peymanê hene 
lê mixabin hê jî negihiştine dawiyê. Bêgû- 
man li hinek ser xalan jî lihevkirinek heye 
û li ser hinekan jî lihevkirin çênebûye. Ev 
Seymana Stratejîk nabe sebebê wê ku ligel 
partiyên din jî hevdîtin bên kirin ji ber 
ku niha xebatek tên kirin ku ev partiyên 
ku hikûmet pêkanîbûn dîsa hevbeş bibin 
û Goran jî di nav den cîh bigire û parla- 
mento bêaktîv kirin. 

Bi Goranê jî re hevdîtin hat kirin û 
her wiha amaje li ser wê yelcê hat kirin 

lcu civîna bi Goranê re pozîtîv bû. Ewê 
Goran dîsa bê Parlamentoyê? 

Mesele ji mesleheta partiyeke der- 
lceti ye. Hêviyek mezin heye ku Goran 
jî beşdar bibe. Eger Goran beşdar nebe, 
nabe. Ji ber ku Goran partiya dûyem e. 
Piştî PDK e, Goranê dengên zêde wer- 
girtîne. Egera wê heye. Lê pêwîstî bi ner- 
mîtîyekê heye û divê herlces muhasebeya 
xwe bike. Li hember Goranê jî hin kesayet 
hene ku dikarin li ser biryara erênî li 
Goranê karîgerî bilcin. Ez di wê baweriyê 
de me ku wê Goran mesûliyeta xwe bizane 
û di vê rewşa aloz de bicih bîne û nabe 
ku ev rewş berdewam be. Eger Goran 
beşdar nebe divê layê xwe zelal bilce. Lê 
ya muhîm divê arîşe rabin û Kurdistan di 
rêya xwe de dewam bike. 

Ez dixwazim bêm ser meseleye 
lcomên Heşdî Şabî, ew lcom roj bi roj 
xwe nêzîlcî Kerkûlcê dilcin. Gelo piştî 
şerê DAIŞ’ê ew ê bi van koman re şer 
derkeve? 

Niha mixabin pêkhatina îstîqrarê dijwar 
e. Îstîqrara li Iraqê gelelcî dijwar e. Divê 
kurd hesab û amedekariyên xwe bilcin û 
dibe ku ev alozî bi salan dewam bilcin. 
Mesela DAIŞ biçe Heşdî Şabî, dibe ku ew 
biçe rêxistinek din derkeve. Beriya her 
tiştî divê lcurd amedekariyên xwe bilcin lê 
ne bo êrişa ser erdê xelkê, ji bo parastina 
axa xwe. Ji xwe kurd êrîşî tu kesî nalcin. 
Heşdî Şabî eger xurt bibe û fikrên wê yên 
dijî kurdan hene û eger jê bê bêgûman 
wê êrişê bînin ser herêma Kurdistanê û 
herêmên kurdan. Di rewşa niha de Heşdî 
Şabî bi DAIŞ e re meşxûl e. Dema xeter 
rabû pêwîst e Heşdî Şabî jî dewam neke. 
Lê eger xwe bihêztir kir û dewam kir wê 
bibe xeterek mezin û leşkerên ne nizamî û 
ji artêşê zêdetir bibe metirsî. Di pêşerojê 
de metirsiya mezin Heşdî Şabî ye. Divê 

kurd nakokiyên di nava xwe de welce 
tiştên biçûk bibînin û amade bin da ku rê 
bigirin li ber xeterên mezin. Heşdî Şabî 
jî yek ji wan xetera ye. Ew komeke bi ser 
îranê ve ye. Bexda jî li wan dinere. Eger 
DAIŞ nema û ew bimînin ew ê bibin xeter, 
guman tê de nîne. 

Serokwezîr Neçîrvan Barzanî serdana 
Bexdayê lcir, rayedarên Iraqî radigi- 
hînin ku ew naxwazin RHK cuda 
bibe. Pêwendiyên lcurdan bi Bexdayê 
re çawa ne? Gelo mimlcûn e arîşeyên 
Bexda û Hewlêrê bi dawî bibin? 


Pêkan e lê Bexda naxwaze mûçe û 
alîkariyê bide Kurdistanê. Pirsgirêkên 
lcurdan hebin ji bo wan baştir e ku hin 
problem di nava kurdan de hene. Kurd û 
ereb cîranên hev in û di fermiyetê de yek 
dewlet in. Divê çareserî bê dîtin û diyalog 
berdewam be. Tiştin ku lcurd dixwazin 
pêk nehatine, lê dîsa jî hevdîtin baş 
derbaz bûne. Tê çaverêkirin ku hin gav ji 
aliyê Bexdayê ve bên avêtin. 

Ji bo qeyrana darayî jî hin reform 
hatin eşkerekirin. Gelo wê reform 
rêgiriyê ji qeyrana darayî re bilcin? 


Meseleya esasî di serî de jî me got 
çareseriya qeyrana siyasî ye. Eger ew 
qeyran çareser bû qeyrana darayî jî çareser 
dibe. Hin gav hatine avêtin. Ew ê mûçeya 
memûran bê dayîn. Kurdistan di qonax- 
eke dijwar de derbas dibe. Hikûmeta 
Herêmê bi şerekî dijwar re rû bi rû ma. 
Bexdayê mûçe neşand. Penaberên ji ber 
şerê DAIŞe reviyanxwe li Kurdistanê 
girtin. Yeksazanî li nav aliyên siyasî çêbibe 
wê qeyran jî çareser bibe. Niha ji bo çare- 
seriyê gav tên avêtin, em hemû hêvî dikin 
ku tiştek ji van danûstendinan derkeve. 

Beriya qeyrana siyasî amadelcarî ji 
bo Destûrelce nû hebû. Ew di lcîjan 
astê dene? Xebata li ser amadelcarina 
Destûrê berdewam dilce? 

Belê projeyeke destûrê hatiye amadeki- 
rin. Lê niha ji ber van arişeyan xebata li 
ser vê mijarê sist e. Lê proje hinekî pêşde 
çûye. Di navbera partiyên siyasî de hinek 
astengî hene. Ji ber wê yelcê lihevhatinek 
çênebûye. Li ser sîstemê jî lihevhatin 
çênebûye. Mesela ew ê sîstema parlamen- 
teri be, ew ê nîv serokatî be, tam serokatî 
be, diyar nîne. Hinek partî dixwazin Serolc 
ji aliyê Parlemenê ve bê hilbijartin. Hin 
partî jî dixwazin weke yên xellcê rasterast 
ji aliyê xellcê bê hilbijartin. Li Fransayê 
jî sîstema nîv serokatî heye. Muxalefet 
dixwaze sîstem tam parlamenterî be û 
serolc jî protokolî bin. Ji ber vê yelcê xe- 
batên destûrê gelek pêşde neçûye ku niha 
li ser vê yelcê tifaqek di navbera partiyan 
de tuneye. Heger lihevhatinek bê kirin û 
Parlamenê dest bi lcarê xwe lcir wê li ser 
vê meselê jî wê axaftin bên lcirin. Hinek 
lihevhatinek çêbû. Li ser sîstema sero- 
katiyê lihevkirin çêbibe astengiyên mezin 
namînin li pêşiya destûrê. Niha astenga 
mezin niqaşên sîstema serokatiyê ne. 

Eskîf difetise 

Bendava Ilisuyê qirkirina çandê ye 


NadirArzu 


B ajarê kevnare Eskîf (Hesenkêf) 37 
km dûrî bajarê Êlihêye. Navenda 
bajêr li biniya çiyayê Ramanê li ber 
çemê Dîcleyê hatiye avakirin. Eskîf xwedî 
dîrokek kevnar e. Piştî serdema neolotîk li 
cihê bajêr ku îro Hesenkêf lê hatiye çêkirin 
û bajarê lcevn ê Eskîf gelek bermahiyên 
dîrokî û çandî hene. 

Wargeha kevnar li keviya çemê Dîcleyê 
hatiye damezirandin. Dîroka girê ku dikeve 
ber çemê Dîcleyê bi navê Hesenkêf hatiye 
binavkirin digihije B.î 9.500 salan. Ciheke 
serdema neolotîk a pêşîn e ku jê re dibêjin 
Keramîk. Di serdema neolîtîka pêşîn ku 
wekî serdema ‘Neolîtîka a Keramîk’ tê 
binavkirin de tenê mirovên wê serdemê 
lcarîne hin avahiyên girover çêbikin. Alavên 
xwarin û vexwarinê bi qewartina keviran 
hatine çêkirin. Di wê serdemê de hêj çêki- 
rina cer û alavên ji heriyê dest pê nekiriye. 
Gel pêdiviyên xwe yên jiyanî piranî bi 
komkirina zad û giya yên ku di xwezayê 
de çêdibûn bi cih anîne. Wekî din nêçîra 
sewalan ji kirine. Ji ber ku cihê Hesenkêf 
li ber çem e mirov dikare bêje bandor li ser 
gelek şaristaniyên ku piştî wê hatine kiriye. 

Lê belê ne ciheke wekî Qotê Berçem, 

Girê Kortik, Çemê Xalan li pêş e. Bêguman 
girîngiyeke vî cihî jî di dîroka mirovahiyê 
de heye. Lê tiştên ku li vir niha hatine dîtin 
ewqas zêde dewlemend û pêşketî nîn in 
ku mirov bilcare bêje pêşengî ji herêmê 
re kiriye. Kolanên wê di sala 2009’an de 
bi berpirsyariya Prof. Dr. Gulriz Kozbe 
ji aliyê zanîngeha Japon Tsukuba ve bi 
şêwirmendiya Prof. Dr. Yutaka Miyake ve 
hatiye destpêkirin. Girê ku lêkolînên arke- 


olojîlc li ser tê kirin 1,5 km dikeve rojhilatê 
bajarê Eskîf û li bakurê çemê Dîcleyê 
dimîne. 

Ji bilî serdema neolotîk di serdema hesin 
û serdema Helenistîk de ji hatiye bikaranîn 
lê piranî xwecihiyeke serdema neolîtîk e. 
Piraniya avahiyên li vir bi şeklên girover in. 
Wekî din li vir çi daneyên ku mirov bikare 
bêje sewal kedî kirine yan jî çandînî kirine 
nehatine dîtin. Tenê debara xwe bi komki- 
rina zad ji xwezayê û nêçîra sewalan kirine. 

Kela kevirîn 

Dîrokek lcevn a Eskîf heye lê piştî ser- 
dema neolotîk li cihê bajar ku îro Hesenkêf 
lê hatiye çêkirin û bajarê lcevn ê Eskîf gelek 
bermahiyên dîrokî û çandî hene. Bi teybetî 
ji ber ku gelek cihên dîrokî dê di bin avê 
de bên hiştin girîngiya vî bajarê kevnar 
bala mirov dikişîne. Li ser navê Eskîf gelek 


şîrove tên kirin. Di serdema Romayiyan de 
navê wê ‘Kipas, Cepha ango Chipas’ e. 

Tê gotin ku ev nav ji “kîfa” ku di zimanê 
suryaniyan de ji kevir û tehtan re tê gotin 
e. Dema xirîstiyan hatin herêmê ev cih 
wekî navendeke keşetiya (pîskoposî) ya 
suryaniyan bû. 

Li gor hin çavkaniyan navê bajêr navelce 
ermenî ye ku ji Hisn Keyba tê. Peyva ‘hisn' 
li gorî zimanan diguhere, di hin zimanan 
de wekî ’birc', di hin zimanan de jî welcî 
’xweşikahî' tê bikaranîn. 

Hesenkêf demekî dikeve bin destên 
persan, bi serdema helena re dikeve destên 
roma û bîzansiyan. Her wiha bi dorê ve 
dikeve destên sasanî, misilman, tirk, ebasî, 
hemedanî û merwaniyan. Piştî demekê 
dikeve destên eyubiyan lê moxol tên û 
bajar xera dikin. Eskîf wisa xira dikin ku 
êdî carelce din nikare bi ser xwe ve were û 


herî dawî di sala 1517’an de dikeve destên 
osmaniyan û heta roja îro tê. 

Li Eskîf de gelelc serdem, ol û etnîkên 
cuda jiyane. Tê gotin ku şêniya Eskîf beriya 
niha nêzî hezar salan ji ya îro zêdetir bû. 

Bendav qirlcirina çandî ne 

Dewlemendiya Eskîf ya dîrokî û çandî 
bêguman hêjayî gelek gotaran e. Bes tişta 
ku divê bal bê kişandin ser ew mijara ku e 
bajarê kevnar dê di bin bendava Ilusuyê de 
bimîne. Niha di gelelc cihan de rayedarên 
dewletê û hin şexsiyetên ku qaşo xwe wekî 
mirovên pispor didin nîşan dibêjin; ‘em ê 
Eskîfê bi çend kolanan ji cihê wê rakin û ji 
nû ve li ciheke din ava bikin.’ 

Gelo tişteke wiha pêlcan e? Li gor 
ezmûnê cîhanê ne pêkan e ku ev bajar û ev 
dîrok bi vê siyaseta qirkirinê were parastin. 
A rast dest ji çêkirina bendavan berdan e û 
parastina xweza û dîrokê ye. 

Bi hezaran cihên çandî û dîrokî li ber 
çemê Dîcleyê hene ku dê bimînin di bin 
bendavê de. Evyek qirkirina dîroka Kurdis- 
tanê û mirovahiyê ye. Ger çanda welatekî û 
dîrolca civakekê were tunekirin hebûna wê 
civalcê jî tê tunekirin. Ji ber ku gelek cihên 
çandî û dîrokî di destpêkê de li dora çeman 
hatine çêkirin, niha gelek ji wan cihan bi 
çêkirina bendavan hatine tunekirin. Ev 
yek tenê ji bo ku cihê em dizanin derbas 
dibe vêca ka çend cihên ku hêj nehati- 
bûn keşifkirin û nehatibûn kolan hatine 
tunekirin, gelek ji wan nayên zanîn. 

Hişyariya civakê ya ji bo dîrok û çanda 
xwe ger ne li ser hişmendiyeke ekolojîk 
û demokratîk be ew civak nikare nirxên 
xwe yên çandî û dîrokî biparêze. Bi hêviya 
ku tu cihên gelan ên çandî û dîrokî neyên 
wêrankirin û em bikaribin dîrok û çanda 
xwe biparêzin. 


Welat Baz 


ajarê kevnare Eskîf di nav navçeyên 
Batmanê de a herî balkêş e. Navê bajêr 
ê orjinal ‘Hisnê Keyfa’ ye ku di Erebî de 
tê wate ya, ‘kela bikevir.’ Ev nav di demên paş 
de wek ‘Eskîf’ guheriye. Niha wek Hesenkêf jî 
tê bina-vkirin. Eskîf wek muzeyeke servekirî 
ye. Ev bajarê 12 hezar salî wek peytexta 
dîrokê û şopa şaristaniyan e. Eskîf a kevnare, 
seranser bi ber-hemên dîrokî ve hatiye 
xemilandin. Hesenkêf niha di bin xetera 
fetisandina ava bendava Ilisuyê ê de ye. Li gor 
yasaya ku hefta borî ji meclîsa Tirkiyeyê hat 
erêkirin, wê rûniştvanên bajêr êdî mal û erdê 
xwe biterikînin. Herwiha eger Bendava Ilisu 
bê çêkirin, ev nirx neyên parastin û barkirin, 
wê ev mîratên kurdî di binê avê de bimînin: 

• Xirabeyên Qesrê 

• Tirba Zeynel Beg û Xirabeyên derûdor 

• Tirba ImamAbduUah 

• Taxa Kasimiyê û xirabeyên wê 

• Kolana Suryaniyan û mala cihû 

• Mizgefta El Rizk 

• Xirabeyên Dêrê 

• Mizgefta Siltan Silêman 

• Mizgefta Koç û seramîkên kalkolîtîk ku li 
hewşa mizgeftê ne. 

•Xan, sûk, mizgeft û tirb 

• Mizgefta Qîzan 

• Şikeftên dîrokî 

• Firinên seramîkê û hemam 

• Qeleya Qesra Romayê 

• Kevirên Blokyên Romayê 

•Kevirên Blok yên Artûkiyan 

Dîrok 

Dîroka bajêr berî zayînê heta salên 10 
hezarî diçe. Bajar di sedsala 5’an de wek 


‘Cephacefa’ dihat binavkirin û wek nawenda 
Metropolîtî ya Surya-niyan bû. Piştî ku Kurd- 
istan ji alî Artêşa Ereb ve hat dagirkirin, bajêr 
bi dorê ji alî Abbasî, Hamdanî, Merwanî, 
Artûqî, Eyûbî û Şerefxaniyan ve hat birêve- 
birin. Eskîf di salên 1100’an de ji Dewleta 
Artûqiyan re peytextî jî kiriye. 

Berhemên Kevnare 

Eskîf serapê ji bermenên lcevn pêk tê. 

Heta niha jî gelelc malbat di şike-ftên hênik 
ê Eskîfê de dijîn. Bajêr bi van şikeftên xwe di 
cîhanê de meka-nekî taybetî ye. Qasî ku tê 
zanîn li Eskîfê 5674 şikeft hene. Ji bilî xaniyên 
şikeftan, gelek dukan, qahwexane û mizgeft jî 
di şikeftan de hatine bicîh kirin. Ev mekanên 
şikeftan bi taybetî bala tûrîstan dikşîne. 

Mizgefta Mezin 

Mizgefta Mezin di serê sedsala 14‘an de 
hatiye avakirin. Mîmariya miz-geftê ji dû 
sahinên wek tipê T pêk hatiye. Mîhraba 
mizgeftê di noqta ku sa-hin hevûdû dibirin 
de cîh digre. Li milê rastê mekanek biçûk û li 
milê çepê jî sê mekanên din cîh digrin. 

Zawiye ya îmam Evdila 

Zawiye ya îmam Evdila li ser girên bakûrê 
Dijleyê cîh digre. Dema avakirina avahiyê 
ne lcifşe. Di kîtabeyên ser dîwaran de, behsa 
restorasyona sala 1474’an tê kirin. Avahî di 
nav hewşeke çargoşe da 
hatine bicîhkirin. Li 


bakûr tirbeyekî bi qûbe, li rojhilatê wê jî 
bircekî cîh digre. 

Kumbeta Zeynel Beg 

Kumbeta ku ji bo Zeynel Beg hatiye di- 
yarîkirin di salên 1473’an de ha-tiye avakirin. 
Zeynel Beg di Şerê Otlûkbelî de jiyana xwe 
wendakiriye. Li gor kîtaba ser kumbetê çêk- 
erê vê berhemê Pîr Hesen e. Li binî mûmya, 
li ser mekanê mezin cîh digre. Pêlikên ku 
herdû qatên avahiyê gîhandiye hevûdû heta 
îro hatiye. Avahî ji derve sîlîndîrîk, ji hindir 
ve heştgoşe ye. Ji bilî derî û paceyan diwar tev 
nîşikîrîne. Taybetiya herî balkêş a vê avahiyê 
ewe ku, li ser kevirên birrandî, tûle hatine 
rîsandin. Dervayê bircê û avahiyê bi tûleyên 
ku bi motîvên geometrîk hatine neqişandin, 
lêkirîne. 

Qesra Eslcîfê 

Qesra Eskîfê hema hema bi temamî 
xerabûye. Ser beşên ku mane jî bi xweliyê 
hatiye girtin. Di çavkaniyên nivîskî de li ser 
vê berhemê agahî tûne ne. Di nav gel de bi 
navê Birca Belek jî tê zanîn. Ji hin taybeti- 
yên mîmarî tê fahmkirin ku ev berhem di 
sedsala 12’an de hatiye çêkirin. Dîwarên ava- 
hiyê ji kevirên 
birrandî, 
lê tonoz û 
kember 
bi tû- 



Li bakûrê kelê bermayiyên bircan tên dîtin. 
Qesr li ser seheyeke çargoşe ha-tiye avakirin. 

Pira Eskîfê 

Pira Eskîfê ku êdî li ber xerabûyê, wek sem- 
bola wî bajarî ye. Pira Eskîfê li ser Dîjlê û li 
binya bajêr e. Lingên pirê ji moloz û ji kevirên 
birrandî û ji tûleyan hatiye danîn. Kembera 
pirê zûde hilweşiyaye. Kîtaba pirê tûneye. Ji 
hin taybetiyan tê fahmkirin ku ev pira mezin 
di sedsala 12’an de hatiye avakirin. Bermayi- 
yên ku ji vê pirê heta îro hatine, li keviyên 
çepê Dîjleyê kembereke biçûk, li nav çem di 
ling û li milê çepê jî lingekî ye. Pir, kengê xera 
bûye nayê zanîn. Bi vî halî jî biheybet duxuyê. 

Eskîf di demên lcevn de wek nawendeke 
bazirganiyê bûye. Di nav Eskîf û Mûsilê de li 
ser ava Dijlê bi wasita tewfan yanê kelekan, 
bazirganî dihat ki-rin. Mal û barên ku di 
mehên biharê de li kelekan dihatin siwarki- 
rin, bi rêya Dîjlê heta Mûsilê dihat birin. Ev 
awayê bazirganiyê heta serê sedsalê dawîn jî 
domdikir. 

Kela Eskîfê 

Kela Eskîfê li başûrê çemê Dîjleyê li ser 
girekî bilind hatiye avakirin. Li gor hin 
çavkaniyan di demên kevn de di nav kelê de 
gelek avahî hebûne. Lê tenê amizgefta mezin 
heta îro hatiye. 

Bajarê kevnarê Eskîf ku di cîhana arkeolo- 
jiyê de wek muzeyeke servekirî tê naskirin, 
niha di bin xeterên mezin de ye. Ev bajarê 
dîrokî ku wek saha-ya SÎT hatiye îlankirin û 
bala alema arkeologan li serê ye, wê bibe qur- 
bana berjewendiyên polîtîk û aborî. Dewlet 
di bin proje ya GAP’ê de li heremê bi navê 
‘Ilisu’ bendavekî avadike. Eskîf piştî avgirtina 
bendavê wê tevî be-rhemên xwe yê kevnare di 
bin ava Ilisu de bimîne. 

Esnaf deriyê kargehan dadixe 


Reyhan Akgtin 


L i navçeya Sûrê 15 tax hene û bi giştî 
derketina kolanan hatiye qedexekirin 
û ev bûye sedem esnaf derabeyên 
kargehên xwe daxin. Serokê Odeya Bazir- 
ganî ya Amedê Ahmet Sayar dibêje ku 3 
hezar esnafên Sûrê ji ber ku nikarin bix- 
ebitin, bi awayekî fîîlî wan jî dikkanên xwe 
girtine û rewşa esnafan gelekî xirab e. Sayar 
da zanîn dahata esnaf û dikandarên Sûrê 
bi turîzmê ve girêdayî bû û ew derfet jî qut 
buye. Her wiha Sayar bal kişand ser rewşa 
dikandaran û wiha axivî: “Li dezgehan Sûrê 
nezikî 10 hezar kes dixebitîn. Ev xebatkar 
an ji kar hatine avêtin, an jî bê pere navber 
dane kar. Navçe ji ber dîrokî ye herî zêde lê 
lcarê turîzmê tê kirin. Li navçeyê bi taybetî 
dezgehên sektora xizmetê hene. Li navçeyê 
niha 38 otel nikarin xizmetê bidin. Mali- 
yetên dezgehan, otelan zêde ye. Lêçûnên 
wan naguhere, lê dahat tunebe nikarin li ser 
piya bimînin. Hemû esnaf û di heman demê 
de otelên li vir ji qedexeya derketina kolanan 
hatine ber topavêtinê, ji ber vê yekê divê 
alîkarî ji bo kesên ku razemeniya turîzmê 
lcirine piştgirî were dayîn. Lê ev ne çareseri 
ye. Ji bo çareseriyê divê ev şer demildest 
biqede.” Sayar diyarkir pirsgirêkên aborî yên 
bi ser xelkê de hatine ji ber şer û pevçunan 
li navçe û herêmê ne û heta ku ev pirsgirêka 
serelce ji holê neyê rakirin tu pêşketin wê 
çênebin û divê her kesek ji bo vê bi awayekî 
aqilane politikayên çareseriyê derxe pêş. 

10 hezar kargeh hatine girtin 

Serokê Guneydogu Genç tş Adamlan 
Dernegi (GUNGÎAD) Hakan Akbal jî di 
derbarê tesîra şer û pevçûnan ya ser aboriya 
herêmê ji BasNuçeyê reaxivîû diyarkir 
ku aboriya bajêr têk çûye û êdî rewşeke 
wisa derketiye holê ku êdî mirov nikare 
di derbarê aboriyê de biaxive. Akbal got: 
“Aborî ji jiyana mirovan girîngtir nine, 
niştecîhên navçeyê bi cilên ser xwe ji malên 
xwe direvin. Li vir gelê mazlûm di navbera 
paletên tanq û hendekan de mane û nikarin 
tu tişteki bikin.” 

Akbal ragihand ku ne tenê otêl, firoşkarên 
penêr, qedayîf û zinaatkarên paxir jî li 
navçeya Sûrê ne û rewşeke negatîf a aboriyê 
li navçeyê peyda bûye: “Serokwezîr dibêje 
em ê Sûrê bikin wek Toledoyê, cihekî ku bê 
valakirin wê çawa bibe Toledo. Sûra ku 9 
hezar sal in li ser piya ye texribateke mezin 
dît û dîrolc li vir ji holê tê rakirin, ger ku 
bibe Toledo jî tu wateya wê nemine.” Akbal 
destnîşan kir ku bi hezaran kîlo penêr, goşt, 
fêkî û sebze di destê dikandaran de riziya û 
dikandaran top avêt. Hakan Akbal dazanîn 
ku dikandarên heremê ji hilberînerên 
rojavayê Tirkiyeyê re deyndar in û wiha 
pêde çû: “Di serî de bankayên dewletê û 
yên taybet kredî nadin esnafan û ev esnaf 
hatine ber asta xwekuştinê. Bazirganî têk çû 
û ev 38 otelên ku hatine girtin ji bo sektora 


Ji ber buyerên ku ii heremê diqewimin ii Navçeya Sûra Amedê ii gei kuştin, birîndarkirin, koçberkirin, bi hezaran 
esnaf jî top avêt. Ji niha ve ii Amedê hejmara bêkaran 10 hezar kes zêde bûye. Esnafên ku dikanên wan vekirîne jî 
dibêjin ku ev bûyer bidomin wê ew jî dikanên xwe bigrin. 


xizmetê girîng e. Divê bi biryara lijneya 
wezaretan herêm vê wek herema karesatê 
bê îlankirin ku hemû niştecih ji vê alikariyê 
sûdê werbigrin.” Akbal koçberiya naxweyî 
ya Amedê bibîranî û got ku niha di gelek 
malan de 30 kes bihevre dijîn û wiha dom 
kir: “Gelê heremê di pêvajoya çareseriyê 
de ketin jiyanek hêsan. Karsazên rojava 
yên Tirkiyeyê razameniyên xwe li heremê 
pêkanîn û karsazên heremê jî bo raza- 
meniyên xwe neçûn cihekî din. Lê mixabin 
pêvajo têk çû û hertişt berovajî bû.” Akbal 
amaje bi wê yekê jî kir ku îxracata Amedê 
ku di sala 2014 an de 241 mîlyon dolar bûye 
ji ber buyeran di sala 20i5an de daketiye 
198 mîlyon dolarî û got ku îxracat ji sedî 20 
kêm bûye. Akbal ragihand ku di destpêkê 
de 10 hezar dezgeh hatine girtin lê ev roj bi 
roj zêde dibin û wiha domand: “Li navçeyê 
bêkarî ji sedî 30’î û ji niştecihên navçeyê jî 
ji sedî 50 mal û dikanên xwe wendakirin. 
Biryara lijneya wezîran li vir pêwist e. Ger 
ku ev rêwî li ber çav neyê girtin wê teqîneke 
civakî çêbibe û tedbîrên ku piştre bêne girtin 
jî wê tu feydeyî nede. Pirsgirêka kurd bi 
politikayên ewlehiyê çareser nabe.” 

Çelik: Ji 23 xebatkaran 6 xebatkar mane 
tbrahim Çelikê ku midûrê otelekê li Sûrê 
ye da zanîn ku ji 2012’an heta destpêka şer 
û pevçunan rewşeke gelek aram li herêmê 
hebûye û otela wan her tim tije bûye. Çelik 
diyarkir ku piştî 7’ê Hezîranê rezervasyonên 
wan hemû hatine betalkirin û tu kes nayê 
û serdana Amedê nake. Her wiha Çelik bal 
kişand ser rewşa beriya şer a li navçeyê û 
wiha axivî: “Otela ma ji 60 odeyan pêk tê 


û di sala 2014’an de otelên bajêr hemû tije 
bûn. Me di meha rêbendanê da ji bo Ne- 
wrozê rezervasyon distendin di van deman 
de ji bo Newrozê cih nedima. Vê pêvajoyê 
zirarek mezin daye me û hemû esnafên 
Amedê.” 

Çelik destnîşankir ku 4 sal in li otelê 
dixebite û got: “Ji 23 xebatkaran em niha 6 
kesan didin xebitandin. Ev karkerên ku me 
ji kar derxistin perişan bûne, xwediyê kar ji 
nedixwast ku wan derbixe, lê derfet nema 
ew jî heta cihekî dikarin berxwebidin. Em 
dixwazin ku ev rewşa aloz û şer biqede û 
çareserî pêk bê.” Çelik di derbarê alikari- 
yên dewletê de jî got ku tu alikarî ji wan re 
nehatiye kirin. 

Esnaf nikarin kireyên xwe bidin 

Serokê TURSAB’ê yê heremê Mehmet 
Akyil jî di derbarê turizma Amedê de 
diyarkir ku ji sala 2014’an de 326 hezar 
turistên hemwelatî û 43 hezar jî yê biyanî 
hatine Amedê. Di sala 2015’an de 200 hezar 
hemwelatî û 20 hezar û 500 turîstên biyanî 
hatine Amedê û rêjeya tûrîstan li herêmê 
kêm bûye. Akyil daneyên rêjeya kembûna 


turîstên Amedê da 
meha rêbendanê de û 
hezar turîstên biyanî hebûn evyek di meha 
kewçerê de daket hezar kesî û di berfanbarê 
de jî bû 300 kes. Turistên hemwelatî jî ji 
derdora 40 hezarî daket 8 hezarî.” Akyil 
diyar kir ku niha gelelc dikandar bê kar 
mane, otel û kargehên din nikarin deriyên 
xwe vekin û dibêje şer û pevçûn nahêlin ku 
Amed û bajarên din ên heremê pêşbikevin û 
wiha berdewam dike: “Ji ber şer û pevçûnan 
êdî turîst nayên û hemû rezervasyonên xwe 
betal kirin. îsal rezervasyon nehatin kirin. Ji 
ber vê yekê jî aboriya hemû herêmê têk çûye. 
Lewrê turîst ji bo herêma me, dahatûyeke 
mezin in. Li navçeya Sûrê 15 acenteyên 
turîzmê hene û ji ber şer û pevçûnan hemû 
jî hatine girtin. Ev 3-4 meh in jî nikarin 
kireyên xwe bidin.” Akyil ku di heman demê 
de Midûrê Şîrketa Balafirê ya Pegasûsê ye da 
zanîn ku 6 şîrketên wan li Cizîrê, 4 şîrketên 
wan li Silopiyê û 3 şîrketên wan jî li Nisêbîne 
hene û ji ber şer û pevçûnan nikarin kar 
bikin. Akyil, got ku bi giştî 30 acenteyên 
wan hemû girtî ne û lcarker jî betal in. 

Bîrnebûn a kurdên Anatoliya Navîn: 

Dengê bîra sirgûniyê 



Kurdên ku di navbera saiên 
1 750 û 1800’an de ji weiat 
koçkirin û li cihên ku mişext 
bûne jî tovên hebûna xwe 
avêtine û çand û huner û her 
wiha bi geşbûna ronakbîriya 
xwe re wêjeya xwe jî şên 
kirine. Kurdên Anatoiiya Navîn 
di vê babetê de mîpankeke 
baş in; Wek kurdên Kafkasya 
wan jî çand û hunera dom 
kirine û di 20 saien dawî de 
bi hiş^ariya netewî re dest 
avêtine wêjeya kurdî. Go- 
vara Bîrnebûn yek ji mînaka 
geşedana wêjeya kurdî ya 
Anatoiiya Navîn e. 


Adem Özgtir 


K urdên Anatoliya Navîn ku tê payîn 
di navbera salên 1750 û 1800’an 
de ji Kurdistanê derketine û ji vê 
herêmê re hatine mişextkirin, wek lcurdên 
Xoresan, Kafkasya û yên deverên din, li 
hember biyanîbûn, bişavtin û binpêkirinê 
her çend ji welat dûr bûbin jî berxwedane û 
rehên reseniya kelepora kurdîtiyê ajotine, 
ew parastine û gihandine heta îro. Kurdên 
Anatoliya Navîn her wiha ji bo çand, ziman, 
huner û dîroka xwe arasteyî nifşên nû bikin 
jî di 20 salên dawî de hewl dane ku wêjeya 
kurdî jî bigeşînin û zindî bihêlin. Bi vê 
mebestê 19 sal in govara Bîrnebûnê derdixin 
û li dora vê govarê dicivin. Govara Bîrnebûn 
ku bi hejmara 63. ji bo xwênerên kurd derçû 
bi derfetên xwe yên kêm hewl dide ku nifşên 
nû yên kurdên Anatolya Navîn ji çand, 
huner, dîrok û wêjeya kurd bêpar nemînin. 

Bîreweriya welat 

Ev kurdên ku ji 200 salan zêdetire ji 
welatê xwe hatine qewirandin û li çolên An- 
adoliya Navîn hatine bi cihkirin, li gel pêkutî 
û kula dûrbûna ji welat jî ziman, çand û 
gelnasiya xwe ya resen heta îro jî parastine. 
Kurdên Anadoliya navîn ji ber dûrbûn û 
mercên dijwar ên fizîkî û astengiyên siyasî, 
nekaribûne bi xizmên xwe yên Kurdistanê re 
pêwendiyeke xurt pêkan bikin. Pêwendiya 
ku hebûye jî di nav demê de ji ber dûrbûna 
ji Kurdistanê hatiye radeya qutbûnê. Kurdên 
Anatoliya Navîn, di destpêka koçkirinê de, 
di nav sînorekî biçûk de jiyaneke kambax a 
mişextiyê jiyane û bi mercên pir xeternak re 
rûbirû mane. Di nîveka salên 1800’an de, ji 
alî Osmaniyan ve, di çarçoveya yasayekî li vê 


harêmê hatine bi cihkirin û ew roj îroj e li vê 
herêmê di nav wan merjên dijwar de jiyana 
xwe domandine. Bi vê helwestê Dewleta 
Osmanî xwestiye ku rêya vegera van kurdan 
a li Kurdistanê yekser bê girtin. Li gel hemû 
astengî û siyasetên ku li dij wan hatine 
meşandin jî, Kurdên ku ji welatê xwe hatine 
qewirandin vê herêma biyan şên kirine û di 
nav vê çolistana Anatoliya Navîn de ji xwe re 
giravên jiyanê çêkirine. Lê dîsa jî kul û hes- 
reta vegera welat her ji dilê wan derneketiye 
û bi hêviya ku wê rojek bê û ew ê vegerin 
welat’ hêviyên dilê xwe her jîndar hiştine 

Rengîniya mezhebî 

Kurdên Anatoliya Navîn bêtir di nav 
sînorên bajarên Enqere, Konya, Kirşehir, 
Aksaray, Kinkale, Çankiri û Kayseriyê dijîn. 
Her wiha bêtirê van kurdan suneyên henefî 
ne, lê belê li gel vê hindek bin jî elewî û sun- 
neyên şafî jî hene. Bêtirê yên şafî Şêxbizinî 
ne. Di nav kurdên Anatoliya Navîn de 
cudahiyên mezhebi û hozî ango eşîrtî tu carî 
nebûye pirskirêkek mezin û ji ber vê yekê 
ev mesele nebûye babeta rûdanên bezy- 
anê. Ji ber dorpêçkirina xeteriya têkçûnê 
nasnameya kurdîtiyê ji xwe re kirine hîmê 
xweparastinê û ji ber vê yekê jî pêwendiyên 
wan li gel hev her baş bûye û hev parastine. 
Ev destkeftiyên hevparastinê bi zewac û 
danûstendina bazirganiyê xurttir bûne. 

Dergehên bişavtinê: Dibistan û bajar 

Li gel nebûna lêkolînên akademîk û za- 
nistî jî, tê payîn ku hejmara şêniyên kurd ên 
li Anatoliya navîn ji 500 hezaran zêdetir e. 

Ev kurdên ku heta salên 1960’an, bi awayekî 
rêkûpêk kurdewariya xwe parastine, her bi 
zimanê kurdî jiyana xwe domandine, kurdî 
arasteyî nifşên nû lcirine û di nav civaka 


xwe de bi cilûbergên kurdewar kevneşopa 
kelepora kurdî ya resen domandine. Lê belê 
piştî salên 1950 û 6o’an bi gelemperbûna 
derfetên avakirina dibistanan û perwer- 
dehiya bi tirkî û bi zêdebûna pêwendiyên 
bi bajaran re deriyên bişavtinê jî vebûne. 
Piştî 40 salên dawî jî bi zêdebûna kanalên 
televizyonê û çapemeniya dîtbarî û di 10 
salên dawî de jî bi belavbûna tora înternetê 
kurdên Anatoliya Navîn lcetine nav xeteri- 
yeke mezin a bişavtinê. Êdî keç û xort, jin û 
mêr û kal û pîrên kurdên Anatoliya Navîn 
cilûbergên kurdewar li xwe nakin û di nav 
civakê de kurdî kêmtir tê bikaranîn. Tê gotin 
ku eger ev rewş wiha berdewam bike, di nav 
van kurdan de nirxên kurdewariyê wê bi 
xeteriya tunebûnê re rûbirû bimîne. 

Wêjeya kurd û Govara Bîrnebûn 

Di vê navberê de çend rewşenbîrên kurd 
ên Anatoliya Navîn ku koçî Almanyayê 
kirine û li wê derê dijîn, di sala 1997’an de, 
bi mebesta çand û huner û dîroka kurdên 
vê herêmê bigeşînin û li ser van babetan 
lêkolînan bikin û biweşînin dest bi xebatên 
çapkirina Govara Bîrnebûnê dikin û piştî 
demekê li Almanyayê dest bi derxistina vê 
govarê dikin. Govara Bîrnebûn ku ji 1997’an 
bi şûnve di her hejmareke xwe de li ser jiyan, 
dîrolc û çand û hunera kurdên Anatoliya 
Navîn gencîneyeke bêhempa pêşkêşî lcurdan 
dike, dibe yek ji girîngtirîn çavkaniya 
daneyên kurdên vê herêmê. Ev govara ku di 
19 saliya xwe de bi hejmara xwe ya 63. derket 
pêşberî xwênerên kurd, li gel ku di destpêkê 
de bi tirkî derketibe jî, di nav demê de hêdî 
hêdî graniya xwe daye ser kurdî û îro ji bilî 
çend nivîsan hemû naveroka wê bi kurdî 
ye. Govara Bîrnebûn lcu di destpêkê de bi 
drûşma ‘Govara hunerî, çandî û lêkolînî ya 


kurdên Anatolya Navîn dest bi weşanê kir, 
niha jî bi heman armancê vê xizmeta xwe ya 
granbûha didomîne. 

Rola Bîrnebûnê 

Di 20 salên dawî de li gel geşbûna zimanê 
kurdî û xurtbûna pêwendiya wê ya bi jiyana 
bajarvanî, zanistî, teknolojî û her beşên ji- 
yana nûjen nivîskar û rewşenbîrên Anatoliya 
Navîn ku devoka kurdî ya Anatoliya Navîn 
diparêzin jî hene. Di nav wan rewşenbîran 
de kurdolog, dîroknas û nivîskar Mehmet 
Bayrak, weşanger Ali Çiftçi, nivîskar Nuh 
Ateş, Muzaffer Özgur, Dr. Mikaili, Haci 
Erdogan, Mem Xelikan û çend kesên din 
devolca vê herêmê ku ji devokên li Kurd- 
istanê hinek cudatir e dinivisînin û xwedî 
li vê cudahiyê derdikevin. Ev rewşenbîr û 
nivîskarên vê herêmê bi ser gihandina nifşên 
nû vê cudahiyê arasteyî nifşên nû jî dikin û 
êdî şagirtên nûjen jî li gor şarezabûna xwe 
di Govara Bîrnebûnê de nivîsan dinivisînin. 
Bi vê taybetiya xwe, kurdên Anatoliya Navîn 
û Govara Bîrnebûnê, hem di derbarê dîroka 
Anatoliya Navîn de, hem jî di dîroka Kurd- 
istanê de ji bo rojnamegeriya kurd xebateke 
pir grîng û balkêş derdixin holê. 

Xizmetên Bîrnebûnê 

Govara Birnebûn ku çapa xwe ya dawî 
taybet ji bo ‘Roja Ala Kurdistanê’ weşand, ji 
destpêkê heta îro mîsyona xwe ya geşkirina 
kurdewariyê neguhertiye. Bîrnebûnê di 
derbarê taybetiyên dîrokî, civakî, erdnî- 
garî, olî,ziman û wêjeya devkî û nivîskî, 
kevneşopî, etnografî, folklorî, taybetiyên 
hozî, rewşa aborî û siyasî, koça derve û hun- 
dur û babetên din ên li ser kurdên Anatolya 
Navîn de gencîneyek mezin pêşkêş kirî ye. 

Di nav şer û pevçûnên Li 
navçeya Amedê Sûrê de 
dêr û mizgeftên qedîm jî 
ziyaneke mezin dibînin û 
yên mayîjî di bin xetereke 
mezin de ne. Yusuf Akbu- 
iut ê Keşeyê Dêra Qedîm 
a Suryanî Dayika Meryem, 
piştî ku qada qedexeya 
derketina derve hate fire- 
hkirin, ji nêçarî di bin xetera 
mirinê de dêrê terikandin. 
Akbuiut da zanîn ku ji ber 
xeterê ew nikarin biçin 
dêra xwe û ew guman dikin 
ku dêra wan hatibe ta- 
iankirin. Akbuiut di derbarê 
xebatên Meciîsa Kirkiarê 
yên ji bo rawestandina şer 
û angaştên ku di dêra wan 
de cebiixane hatiye dîtin de 
pirsên BasNûçe’yê bersi- 
vand û hêviyên xwe yên 
aştiyê parve kir. 



Jana Kew 


D êra Qedîm a Suryanî Dayika Meryem 
ya li Taxa Lale Bey a Sûrê ku tê 
payîn p.z di sala 280’yan de ha-tiye 
avakirin, ji sala 1648’an şûn ve rastî gellek 
karesatan bûye, 2 caran şewitî ye û 7 caran 
jî hatiye restorekirin. Ev dêra ku cara dawî 
2005’an de hatiye restorekirin, îro niha di nav 
şer û pevçûnên ku li Sûrê didomin de maye. 

Keşeyê Dêrê Yusuf Akbulut li ser rewşa 
aloz a Sûrê û bandora wê ya li ser dêrê, ji 
BasNûçe’yê re axivî. Akbulutê ku ji sala 
1993’an ve wek Keşeyê Berpirsê Dêrê yê Olî 
ye, da zanîn ku heta beriya çend rojan jî wî û 
civata suryanî wan dikaribûye ku ayînên xwe 
yên olî bi cih bînin, lê belê ji ber rewşa aloz 
a navçeya Sûrê êdî ew ê nikaribin ayînên xwe 
pêk bînin. 

“Sûr bi giştî vala bû” 

Yusuf Akbulut anî ziman ku ji destpêka 
ragihandina qedexeya derketina derve heta 
niha bi awayekî dikaribûne xwe li dêrê 
bisitêrin, lê belê piştî berfirehkirina qada 
qedexeya derketina derve rewş guheriye û ji 
ber vê yekê wan ji nêçarî dêrê terikandiye û 
derketine derveyê Sûrê. Yusuf Akbulut wiha 
axivî: “Li gel malbata xwe me biryar dabû 
ku em ê ji dêrê dernekevin. Ji xwe dêra me 
wek giraveke fireh e. Perestgeh, hewş û loj- 
man tê de hene. Deng zêde nayê me, lê piştî 
berfirehkirina qedexeyê em ji nêçarî derketin 
derve. Me bala xwe dayê ku herkes bi aliyekî 
ve direve û çi bi destên wan ketibin hilgirtine 
piştan û dibezin. Di nav gel de gotegot belav 
bûbû; ‘her dever bê valakirin.’ Ji ber vê yekê 
min û hevsera xwe me jî biryar da ku em 6 
zarokên xwe derxin. Me zarokan derxistin, 
lê em man. Me got ’em ji dêrê dernakevin.’ 

Lê roja didûyan berê êvarê rewş xerabtir 
bû û me dît ku top, roket û çekên giran tên 
bikaranîn û em nizanin ji kîjan alî ve tên, kî 


bikar tîne. Elektrîk hatiye birrîn, xanî têne 
gulebaran û xeradibin.” 

“Ji xwe re rêyelce revê bibînin” 

Keşe Yusuf Akbulut diyar kir ku ew 
şêwirîne ku beriya bibe şev ji dêrê derkevin 
û bi ser xeta 155’ê li polês geriyane da ku wan 
ji dêrê derxin, lê belê polêsan gotine ew der 
pir bi xeter e, em nikarin we derxin, hûn ji 
xwe re rêyekê bibînin’ Akbulut wiha dom kir: 
Em nêçar man. Di televîzyonan de li Cizîr û 
Silopiyê hin kesan bi bilindkirina potên spî 
derdiketin. Ew hate bîra min û ez û hevsera 
xwe me potekî spî li darikekî girêda û me 
xwe amade kir ku em derkevin. Hin kesan 
deriyê dêrê yê paş daf didan ku bişkênin. 

Me nizanibû ew kîne û em jî di deriyê pêş de 
derketin. Dema ku em derketin, me dît ku 
ko-lan ji çalan nayê derbaskirin. Ew tiştê ku 
teqandibûn çalê bi qasî xaniyan vekiribûn. 
Kabloyên elektrîkê li erdêbûn. Piştî 400 
metreyan em gihîştin cihê polêsan. Gellek 
hemwelatiyên din jî li wê derê bûn û dema 
em dîtin matmayî bûn. Hemûyan ji me re 
gotin; çima hûn heta niha lê dêrê mane?’ Bi 
vî awayî em derketin.” 

Meclîsa Kirklarê jî bi lcêr nehat 

Meclîsa Kirklarê ku beriya 4 
salan ji alî kesên ji bawerî, çand û 
nijadên cuda û kesên di nav gel de 
xwedî qedir bûn hatibû avakirin. 

Di meclîsê de nunerên civata 
ermenî, keldanî, suryanî, elewî, 

Kon-greya Îslamî ya Demokratîk, 

Komeleya Alimên Olî ya Amedê, 

Hereketa Azadî û hin 
kesên ji saziyan ser- 
bixwe cih girtibûn. 

Armancavê 
meclîsê ew bû 
ku li Sûrê ji bo 
pêkvejiyana 
hemû cudahi- 


yan der-fetan peyda bike û ji bo pirsgirêkan 
rêbazên aştiyê hilberîne. Yusuf Akbulut 
ku yek ji endamên meclîsê ye, da zanîn ku 
di heman demê de di bin banê meclîsê de 
lijneyeke bi navê Qasidên Aştiyê ku ji 8 
kesan pêk hatiye hebûye û ew jî yek ji wan 
endamên wê lijneyê bûye. Akbulut, di der- 
barê xebatên lijneyê yên ji bo rawestandina 
şer û pevçûnên li Sûrê de wiha axivî: “Me got; 
‘Gelo em dikarin ji bo navçeya Sûrê çi bikin? 
û me biryar stend ku em ê wek şandeyeke 
aştîxwaz serdanan pêk bînin û me dest bi 
serdanên Şaredariya Parêzgeha Amedê, 

Koma Civakên Demokratîk (KCD), Şaxa 
Bajar a AKP’ê û Walîtiya Amedê kir. Lê kes 
û saziyên ku li me guhdarnedikirin hebûn û 
tişt ji destên me nedihat. Dax-waza me ew 
bû ku em vî şerî bi diyalogê rawestînin, vê 
babetê têxin rojeva parlamana Tirkiyeyê. Bi 
vê mebestê me xwest ji şaredariyê bigire heta 
Serokkomar Recep Tayyip Erdogan em li gel 
berpirsyaran hevdîtinan pêk bînin. Lê belê 
em rastî astengiyan hatin û me dît ku ji dest 
me tiştek nayê û em nikar-in. Me jî tenê li 
Amedê hin hevdîtinan pêk anîn, lê mixabin 
me tu tişt jî bi dest nexist.“ 

Yusuf Akbulut anî ziman ku ji ber ji van 
hewldanên wan tu encamek derneketiye 
holê, tenê wî û cemaeta suryanî ji 
destpêka ragihandina qedexeya 
derketina derve heta ku ew ji dêrê 
derketine her niyazên rawestandina 
şer kirine û got: “Wijdanê me 
dilerizî, derûniya me xerab bûbû. Ji 
nêçarî me jî xwe li hêviya aştiyê hişt, 
lê mixabin.” 

Tirsa me ew e ku şer 
bidome” 

Yusuf Akbulut di 
derbarê dîroka dêrê 
de jî van agahiyan 
da: “Dêra me pir 
kevin e û bi vê 




sedemê jî her dem mêvanê me hebûn. Ji her 
deverên dinyayê mevanên me dihatin. Di 
nav wan mêvanan de ne te-nê suryanî, ji ol 
û netewên din jî kes hebûn û dêra me ji ber 
van serdanan her çalak bû. Her dem ji bo 
em ayînên xwe bi cîh bînin civata me amade 
bû. Li Amedê ji civata me nêzîkî 40-50 kes 
mane. Ez li ser navê xwe û civata xwe dika- 
rim bêjim ku em pir xemgîn in. îro li Sûrê, 
dîrok tê rûxandin û bajar tê wêrankirin. Ev 
du meh in ku dorpêç li hin taxan didome, 
gel perîşan bûye û tirsa me ew e ku ev rewş 
wê hê jî bidome. Em bi vê yekê pir ac 
Me dêra xwe terikand û ez hêvî dikim ] 
tiştek neyê serê dêrê.” 

Derewa 'di dêrê de cebilxane hate dîtin 

Piştî Yusuf Akbulut ji dêrê derket di hin 
dezgehên ragihandinê yên tirkî de angaşt 
hate kirin ku li Dêra Qedîm a Suryanî 
Dayika Meryem cebilxane hatiye dîtin. 
Akbulut di derbarê vê angaştê de nerazîbûna 
xwe nîşan da û got: “Ez xwediyê van angaştên 
bêbingeh ku goya li dêra me cebilxane hatiye 
dîtin şermezar dikim. Ger tiştekî wisa he- 
bûya, polêsên ku ji bo destnîşankirina ziyanê 
çûne dêrê ji hemû dinyayê re ragihandina. 
Em niha li ser ew kesên ku vê angaştê belav 
kirine lêkolînên xwe didomînin. Di encama 
vê lêkolînê de em ê di derbarê van kesan de 
doz velcin.” 

Keşe Akbulut da zanîn ku piştî ew ji dêrê 
derketine, gellek dostên wan ên ji Mêrdîn 
heta heta Ewropayê; serbalyozên dewletên 
wek Swêd, Belçîka û Almanya û gellek kesay- 
etên din li wan geriyane û wan jî ew agahdar 
kirine. 

Yusuf Akbulutê ku niha li gel hevsera xwe 
li otêlekê dimîne, da zanîn ku Qeymeqamê 
Sûrê wan li otêlekê bi cîh kiriye û got: “Em 
nêçar li benda encameke erênî ne. Yan em 
ê derkevin xaniyekî kirê yan jî em ê li otêlê 
bimînin.” 

Metirsiya wendabûnê 


Elewiyên Amedê bi fikar in 


Tekoşîn Çelîk 


$ 


B ajarê Amadê ku di nav xwe de 

pêkhateyên ji gellek ol û mezheb 
û netewan dihewîne, kêm caran bi 
navê elewî’ hatiye pergîkirin û di derbarê 
hejmar û rewşa wan de kêm agahî hene. 
Pîrê elewiyên Amedê Hidayet Uluger- 
çek, di derbarê elewiyên Amedê de ji 
BasNûçe’yê re ragihand ku li gor secera 
di destê wan de ew neviyên Hz. Alî ne û 
beriya 700 salan ji Necefê hatine Elezîzê 
û ji wê derê jî hatine Amedê. Ulugerçek 
anî ziman ku ew wek neviyekî Hz Elî, Pîrê 
Cemxaneya Amedê û Seyîdê Axûcanê ye û 
dom kir: “Beriya damezirandina Komara 
Tirkiyeyê li vê herêmê 365 gundên elewi- 
yan hebûne. Piştî komarê hejmara gun- 
dên elewiyan daketiye 9 gundan û piştî 
vê pêvajoyê dû gundên din jî bişavtine û 
bûne sunne.” Pîr Hîdayet da zanîn lcu ji 
wan 7 gundên elewiyan ku xwe parastine, 
piştî gurbûna polîtîkayên bişavtinê, li ber 
xwe nedane û îro kêmek ji wan wek elewî 
mane û dom kir: “Ji ber vê yekê li gor 
agahiyên di destê me de, li Amedê tenê 2 
gundên li navçeya Bismilê ku bêtirê wan 
elewî ne mane. Ji bilî van 5 gundên din 
jî nîvê wan bişavtine û bûne sunne. Lê 
gundê Turkmenhaci bi tevahî elewî ne û 
hîn jî reseniya xwe diparêzin.” 


“Qerejdax û Têrlcan cihên elewiyên 
tirkmen in” 

Pîr Hîdayet di derbarê gundên elewiyan 
de van agahiyan da: “Navên gundên me 
yên ku elewî lê dijîn Gundê Seyîthesen ku 
niha jê re dibêjin Bakacak, Turkmenhaci 
ku nehatiye guhertin, Şarabî lcu ez ji wê 
derê me, Dariya Jêr û Dariya Jor ku navê 
wan guherî bû Uluturk, Gundê Köseli lcu 
bûne sunne, Gundê Karaçab ku murîdên 
min li wê hene û dû pismamên hev ku 
yek bûye sunne û yê din elewî maye. Navê 
Karaçah bi rastî Tellî Elî ye, lê niha jê re 
dibêjin Tir Elo. Li navçeya Çinarê jî gundê 
Şûkûrlû heye. Qerejdax û Têrlcan jixwe 
herêmên elewiyên tirkmenan in. Di dema 
Yavuz Sultan Selim de gellek elewî hatin 
kuştin û bişavtin, lê ev gund bi awayekî 
xwe parastin.” 

Pîr Hîdayet diyar kir ku elewiyên 
Amedê lcu xwe wek nevî û alîgirên Hz. 

Alî dibînin, xwe wek Qizilbaşên Anatol- 
yayê bi nav dikin, lê piştî derbe ya 8o’yî 
navê elewî li wan hatiye lcirin û dom kir: 
“Her em bi navên xerab hatine danasîn. 

Bi taybetî di serdemên Yavuz Sultan 
Selim û Kanûnî Sultan Silêman de ji ber 
fetwayên Şexulîslam Ebû Siûd efendî ku; 
‘Kesê elewiyekî bilcuje ew ê biçe bihuştê’ 
bi Pîr Sultan Abdal re gellek elewî hatine 
kuştin” 


“Qur’an pîroza me ye” 

Pîr Hîdayet anî ziman ku di derbarê 
elewîtî û Qizilbaşiyê de gellek gotegotên 
bê bingeh hene û got: “Em tu şêx û mez- 
hebî nas nakin. Ji bo me Qur’an pîroz e. 
Em wiha bewer dikin ku; Ger pêdivî mez- 
hebê hebûya wê Hz. Mihemmed jî ji mez- 
hebekê bûya. Pêxemberên me bê mezheb 
in, lê çima em wiha li mezheban dabeş 
bûne. îslam olelce vekirî ye û wateya wê 
dilxweşiya bi dil re ye.” Di derbarê ayînên 
xwe de jî Pîr Hîdayet da zanîn ku ew salê 
carekê têne cem hev û hesabê salekê didin 
pîrê xwe. Yên ku ji hev xeyidîbin têne cem 
pîr û sedemên xeyda xwe ji pîr re vedibêjin 
û pîr kî mafdar be mafdariya wî radigihîne 
û wan li hev tîne. Piştî merasîma hesab- 
dayînê ayînên me destpê dilcin. Her kes 
beşdarî van ayînan nabin. Tenê yên ku 
hatine hesabdayîna salê û îkrara xwe dane 
beşdar dibin. Divê kesên beşdar şanî me 
bidin ku bi herkesî re bi aşt e û bi dilxweşî 
dijî. Wê gavê ew dibin can û beşdarî canê 
me dibin. Tenê di ayînên cejnan de herkes 
dikare bêşdar bibe. Yên ku li cem pîrên 
xwe îlcrara xwe nekiribin nikarin beşdarî 
ayînên îniyê jî bibin. Ji ber van merasîm û 
ayînên me pêdiviya me bi dadgehan tune 
ye. Rêveberiya Xweser ev e û em wê pêk 
tînin” 

Kevneşopiyên elewiyan 

Beriya ku elewî li Amedê cemxaneya 
xwe vekirin, hemû ayîn û merasîmên xwe 
yên rojên îniyan û yên din li gundên xwe 
li tekkeyan dikirin. Pîr Hîdayet diyar kir 
ku piştî ji gundan lcoçî bajar kirine, ji bo 
cihên ayînan zehmetiyên mezin kêşane 
û ji ber vê yelcê li mala pîr li hev civiyane 
û ayînên xwe li wê derê bi cih anîne. Paşê 
biryar dane ku li Amedê cemxaneyekê 
ava bikin da ku ayînên xwe bi hêsanî pêk 


bînin. Pîrê elewiyan Hidayet Ulugerçek 
di derbarê kevneşopiya ‘Rojên Çiyayê’ de 
jî ragihand ku di wê rojê de kî bê cemx- 
aneyê, bi xwe re dîkekî ku li mala xwe 
pêjandiye tîne û bi nanê sêlê re li xizanan 
bilav dike. Pîr Hîdayet anî ziman lcu xizan 
dizanin ku di Rojên Çirayê de dikarin 
pariyek goşt bixwin û diyar kir ku ev 
nişaneya wê yekê ye ku di baweriya elewi- 
yan de parvekirina civakî bûye pendekî 
mayînde û dom kir: “Her wiha piştî ku 
em ango cemaeta me ji gundan derketin 
û çûne bajaran, hin kevneşopiyên me 
jî hatin guhertin. Berê me bi tu awayî 
keçên xwe nedidan derve û zewaca keçan 
tenê bi xortên me re dibû. Lê piştî hatina 
bajaran ew kevneşopî jî lawaz bû. Êdî kî 
ji lcê hez bike, dilcare pê re bizewice. Ji bo 
em hezkiriyan ji hev veneqetînin me ev 
kevneşopiya xwe guhert. Lê ji bo seyîdî 
bê berdewamkirin, divê kurê seyîd bi 
keça seyîdekî din re bizewice.” Di derbarê 
pêwendiyên wan ên bi kurdan re jî Pîr 
Hîdayet anî ziman ku ji ber bi sedan salan 
e li Amedê bi lcurdan re dijîn cil û berg, 
şîn û şahî, govend, xwarin û vexwarin û 
piraniya taybetiyên çandî yên wan nêzîkî 
hev bûne. Pîr Hidayet got: “Ji ber ku yên 
keçên xwe dizewicînin bêtir mesrefê 
dilcin, tenê rakirina qelenê keçan hinekî 
bûye cihê aciziyê.” 

“Di destûrê de elewî tune ne” 

Serokê Komeleya Pîr Sultan Abdal a 
Şaxa Amedê Parêzer Cafer Koluman jî 
di derbarê dîroka elewiyên Amedê de 
bandorayasayên destûra Tirkiyeyê de 
anî ziman ku elewî di warê taybetiyên 
xwe yên baweriyê de ji mêj ve hatine 
astengkirin, desthilatdar bi tunekirina 
wan mijûl bûne û ji ber vê yekê jî elewî 
di bin bandora civaka serdest de mane 


Eiewiyên Amedê ku xwe wek 
nevî û aiîgirên Hz. Aiî dibînin û 
ji ber ku nêzîkî 700 saian e Li 
ser vê axê dijîn ji nîrê pêkutiya 
desthiiatdariyê û bandora wê ya 
Li ser eiewiyan bi fikar in. Xwe 
ne wek eiewî, wek Qiziibaş didin 
nasîn, Lê ji navê eiewîtiyê jî aciz 
nabin. Ev eiewî ango qiziibaşên 
ku bêtirên wan ji gundên Bismiiê 
ya navçeya Amedê ne, diyar 
dikin ku bi koça bajaran re çand 
û kevneşopiya wan a dîrokî jî 
şikesteke mezin xwariye û geiiek 
ji wan an bûne kurd an jî bûne 
sunne û kêmekji wan qiziibaş 
mane. Niha di bin banê Komeieya 
Pîr Suitan Abdai de hewididin ku 
xwe ji bişavtinê biparêzin. 

û hin bûne sunne hin bûne lcurd û hin 
jî elewî û tirkmen mane. Parêzer Kolu- 
man wiha axivî: “Ji bilî ayînên şînê, hemû 
taybetiyên olî û kevneşopî û civakî bûne 
wekhev.” Koluman bi bîr xist ku di destûra 
82’an de şertên gundbûnê wek; Cîhên ku 
qereqol, zozan, mêrg, mixtarî û mizgeft 
lê hene hatine birêzkirin û got: “Li gundê 
elewiyan mizgeft tune ne. Ji ber vê yelcê 
wek gund nedihatin dîtin. Dûre li gundên 
me mizgeft çêkirin. Hin gundên me 
hene ji ber ku mizgeft tê de tune ne wek 
gund nayên qebûlkirin. Heta rêyên wan 
jî nayêne çêkirin. Ew gundên me hene, 
lê naxwazin bibînin. Li Tirkiyeyê kîjan 
gundê ku rêya wî tune be yan jî xerabe 
be, bizanibin ku ew gundên elewiyan e. 

Di çar xalên destûrê de dersa olî ya neçar 
ji me re dibe asteng. Çawa dîyanet dibêje 
cemxane xeta me ya sor e, elewi jî dibêjin 
diyanet xeta me ya sor e.” 

Serbilind Kanat: 


Muzîk bo min cihê rêz û serbilindiyê ye 



5ERRITI.FNT KANAl 





Emrah Altun 


S erbilind Kanat di sala 1969’an de 
li gundê Bûldûkê ku bi ser Cihan- 
beyliya Konyayê ve ye tê dinê. Piştî 
xwendina qonaxa seretayî û navendî li 
gundê xwe temam dilce, Liseya Gaziyê ya 
Konyayê diqedîne. Dûre di sala 1992^ de 
li Zanîngeha Hacettepeyê beşa matematîkê 
diqedîne. Serbilind Kanatyek ji stranbêjên 
ku herî zêde lê tê guhdarîkirin, pispor û 
şarezayê mûzîka lcurdî yê Anatoliya Navîn 
e. Heta niha gelek albûmên wî derketine 
û di gelelc konseran de straye. Stranbêj û 
mamoste, Serbilind Kanat bi qasî 20 sal in 
li dersxaneyeke taybet dersa matematîkê 
dide. 

Stranbêj Serbilind Kanat pirsên 
BasNûçeyêbersivand ûgot, “Min zarok- 
tiya xwe li gund, di nav erd û baxçeyan de 
derbas kir. Di wan salên ku hîna elektrîk 
nehatibû gundan ez li ber çîrokên ku mez- 
inên me digotin mezin bûm. Lê mixabin 
vê serdema ku em niha tê de ne, tu nirx û 
qîmet ji tişkî re nehîştiye. Dost û hevaltî 
jî hemû maye li ser berjewendiyan û malê 
dinê." 

“Tesîra dûrilcên lcurdî li ser min çêbû" 

Serbilind Kanat dibêje, hîn di zaroktiya 
xwe de ez bi mûzîkê re têkildar bûm û wê 
demê di cejnên fermî yên medreseyan de 
min mîkrofan ji dest xwe bernedida. Ser- 
bilind Kanat wiha dibêje: “Wê demê ji bilî 
stranên tirkî, herî zêde jinên ku li ser miri- 
yan dûrikên kurdî digotin bandor li min 
dikirin.“ Kanat dibêje, “bi van dûrikan re 
peywendiya min û mûzîka kurdî zêdetir bû 
û ez dikarim bibêjim stranbêjiya min wiha 
destpêkir. Li gundê me Apê Elo hebû, wî 


Stranbêj Serbilind 
Kanatê li şevbûhêrkên 
pîremêrd û pîrejinên 
kurdên Anatolyayê 
mezinbûye, çand, folklor 
û zimanê kurdî weke 
bingeha xwe daniye û 
li ser wê bingehê dest 
bi muzîkê kiriye. Kanat 
heta niha getek albûm 
belavkirine û niha jî ji 
bo albûmeke nû dest bi 
xebatan kiriye. 


jî pirr xweş dûrik digotin. Ez gelekî di bin 
bandora wî de mam û ez dikarim bêjim, 
strana min î ewil li wir destpêkir.“ 

Serbilind Kanat, di sala 1988 an de pîştî 
ku lcaseta xwe ya bi navê “Qemyona tzzet“ 
derdixîne, bi dorê kasetên “ince Memed û 
Kevirê Mezela“ derdixîne. Kanat, dibêje wê 
demê stranbêjiya kurdî qedexebû û kaset 
bi dizî dihatin belavkirin. Her wiha Kanat 
bale dikşîne ser qedexeya salên 90I û wiha 
dibêje: “Kasetê min li navçeyên Cîhanbeylî 
û Kulû ya Konyayê, li navçeyên Haymana û 
Polatliya Enqerê dihatin kopîkirin û dûre 
dihatin belavkirin, di dema Turgut Ozal de 
bi rakirina qedexeya li ser kurdî, min ka- 
seta xwe yekern a bi bandrol di sala i99ian 
de bi navê "Bêrtî" derxist. 

Stranên lcurdî li ser tirlcî hatine 
tomarlcirin 

Serbilind Kanat, di salên xwe yên 
zanîngehê de di Koroya Ciwanan a Rady- 
oya Enqerê de bi qasî şeş mehan perwerdê 
distîne, lê piştî demeke kurt ji wir vediqete. 
Yek ji sebebên veqetandina wî jî berhemên 
ku bi reseniya xwe kurdî bûn, adebteyî 
tirkî dikirin bû. Serbilind, eşkere dike ku di 
radyoyên dewletê de stranên lcurdî dikirin 
lcurdî û ew li ser kurdî tomar dikirin. Di 
berdewamiya axaftina xwe jî de Kanat, 
weha dibêje: “Ew bi tevahî polîtîkayeke 
asimilasyonê bû, berhemên ku ji reseniya 
xwe bi lcurdî bûn û entegreyî tirkî dikirin û 
dûre dikirin malê xwe. Vêya jî bi tevayî min 
ji radyoyê sar dikir.” Stranên bi navê "Kurd 
Ali" wek "Gul Ali" û "Kûrdûn Gelini" jî wek 
"Tûrkmen Gelini" dihatin guhertin. 

Serbilind Kanat bi dersên matematîkê 
debara xwe dike û ev nêzî pazdeh salan e 
tu xebatên wî ji albûmeke din çênebûne. 
Kanat tekeziyê li ser wê yekê dike ku ew 
demeke dirêj ê amadekariyan ji bo ber- 




hemeke nû dike û wiha axivî: “Bi salan e ez 
berhemên lcurdî didim hev, lê belê nebûye 
nesîb ku ez wan bistrêm. Ji bo albûmeke 
nû xebatên min dewam dikin, heta ku 
ez hemû kêmasiyên wê telcûz bikim dûre 
ez ê derkevim pêşberî guhdarên xwe. Ev 
albûma min a ku nû derkeve jî ez ê bi stîla 
xwe ya resen û bi şêweyekî profesyonel 
xebatên xwe bidomînim.” Kanat, dibêje 
berhemên ku di albûmê de cih bigirin 
hema bêje bi giştî yê wî ne, sê berhemên 
din jî ji çîrokên nav gel wê hilbijêre. Kanat 
her wiha radigihîne ku piştî ewqas salan 
ew ê dîsa bi muzîka xwe ya taybet dîsa berê 
guhdarên xwe bide serxwe. 

“Dawet parçeyelc ji lcultura me ne” 

Di berdewamiya axaftina xwe de Ser- 
bilind Kanat, amaje bi wê yekê dilce ku 
qîmetê mûzîlca kurdî ya Anatoliya Navîn 
hêj nû tê fêmkirin û hin meqamên ku li ser 
meqamê kurdên Anatoliya Navîn tê ferzki- 
rin wê ji reseniya wê dûr dixin û wiha axivî: 
“Ez li kilam û dûrik û awazên kurdên Ana- 
toliya Navîn bi hezkirin guhdarî dikim, lê 
belê di van demên dawîn de hindek stîlên 
ku nû derketine reseniya mûzîka Anatoliya 
Navîn xera dilce.” Serbilind Kanat, dibêje 
ev rewşa nû, tesîreke negatif li ser folklor û 
mûzîka Anatoliya Navîn çê dilce: “Dahol û 
zirne yek ji hîmên kultura me ne. Mûzîkên 
rojane kêfa min ji wan re nayê, hem ji aliyê 
kesên ku dibêjin ve hem jî ji aliyê kesên 
ku guhdar dikin ve, pîştî demekê muzîkek 
kelevajî derdikeve holê. Li gorî ku tê bîra 
min berê di dawetan de li ber dahol û 
zirneyê gelek lîstik dihatin lîstin.” Kanat, 
dibêje urf, eded û mêvanperweriya kurdên 
Anatoliya Navîn divê bi hûrgilî bê nirxan- 
din. Li gel ku bi sedan sal e li vê herêmê 
dijîn dev ji çanda xwe bernedane, lê belê 
koça duyem a ji bo Ewropayê li ser kurdî 


bandoreke negatif çêkiriye. 

Li hêla din Kanat dibêje çi kesên ku ji bo 
muzîka kurdî ya Anatoliya Navîn dixebite 
ew ji wan hez dike û ew wan ji dil û can 
hembêz dilce. Kanat, ji muzîkjenên kurdên 
Anatolyayê dixwaze ku muzîkeke bê qaîde 
çênekin û wiha domand: “Ez ji herkesî hez 
dikim û ez herkesî ji dil û can pîroz dikim. 
Li vir ez naxwazim kesekî rexne bikim û 
şîroveyan bikim, tenê ji bo min kesê ku 
muzîka herêmê dejenere neke û li gorî 
qaîdeyên wê bistrê bi qedr û qîmet e. Ji 
bilî van tiştan meriv ne hewce ye tişekî din 
bibêje.” 

Serbilind dibêje ji bo kurdan Şêx Seîd çi 
be ji bo kurdên Anatoliya Navîn jî Heciyê 
Buxurcî ewqas bi qedr û qîmet e. Ew li ser 
Heciyê Buxircî awazek çêkiriye û wê di al- 
bûma xwe ya nû de bibêje. Serbilind Kanat, 
kesên ku dibêjin ‘Heciyê Buxurcî eşqiya 
ye’ wan rexne dike û wiha dibêje: “Heciyê 
Buxurcî ne eşqiya bû, ew kes bû ku li hem- 
berî axatiyê serî hildaye û derketiyî çiyê. 
Mezinên me hertim ji me re digotin wî li 
hemberî zilma axayan serê xwe netewand, 
lewma wî dest bi berxwedana çekdarî kir. 
Ez ê jî dûrilca ku avêtine ser Heciyê Buxurcî 
bilcim awaz û di albûma xwe de bibêjim.” 

Bi kurtî di derbarê dûrilca Heciyê Buxu- 
rcî de: 

“Ho bû Hecî min ho bû / Kendiro 
Mustafa Kemal dor do ba bû / Celladek 
pênç paro li ser sîngî te rûniştibû” 

ALBUMÊN WÎ: 

Qaymona izzet 1988 

Lo Şivano 1990 

Bêrtî (Hey Zalim) 1991 

Gundê di Kortê de (Oy Oy Etê) 1992 

Dîsa Dîsa 1995 

Lê lêŞemmêi997 

Şîlan 2000 


















